**NACRT**

**ZAKON O IZMJENAMA I DOPUNAMA ZAKONA O ENERGETICI**

U Zakonu o energetici („Službeni list CG“, br. 5/16 i 51/17), u članu 6 stav 1 poslije tačke 5 dodaje se nova tačka koja glasi:

“5a) **Bilateralno tržište električne energije** je tržište na kome se kupovina i prodaja električne energije obavlja bez posrednika, zaključivanjem bilateralnog ugovora o kupoprodaji električne energije između dva učesnika na tržištu;”

U tački 17 poslije riječi “izvora” dodaju se riječi: “ili visokoefikasne kogeneracije”.

Poslije tačke 25 dodaje se nova tačka koja glasi:

„25a) **infrastruktura za priključenje** je skup vodova, opreme i uređaja između postojećeg prenosnog ili distributivnog sistema električne energije ili gasa i mjesta priključenja.

Poslije tačke 37 dodaje se nova tačka koja glasi:

“37a) **mjesto priključenja** je mjesto povezivanja prenosnog i distributivnog sistema, kao i mjesto povezivanja unutrašnje instalacije objekta krajnjeg kupca, odnosno proizvođača sa prenosnim ili distributivnim sistemom električne energije ili gasa”.

Poslije tačke 40 dodaje se nova tačka koja glasi:

“40a) **nestandardne usluge** su usluge koje može pružiti samo operator sistema, a čije plaćanje nije obuhvaćeno naknadama za korišćenje sistema i naknadama za priključenje.”

Poslije tačke 55 dodaje se nova tačka koja glasi:

„55a) **pristup sistemu** podrazumijeva pravo korišćenja sistema od strane korisnika sistema, a ne uključuje priključenje na prenosni ili distributivni sistem”.

Poslije tačke 60 dodaju se tri nove tačke koje glase:

„60a) **projekat od uzajamnog interesa** je projekat koji povezuje Crnu Goru sa jednom ili više ugovornih strana Energetske zajednice i/ili jednom ili više država članica Evropske unije i u njihovom je uzajamnom interesu, a koji se sprovodi na dobrovoljnoj osnovi i ne nalazi se na listi projekata od interesa za Energetsku zajednicu.

Poslije tačke 80 dodaje se nova tačka koja glasi:

„80a) unutrašnje instalacije su instalacije, vodovi, postrojenja i oprema koji se nalaze prije mjesta priključenja i u vlasništvu su krajnjeg kupca, odnosno proizvođača“.

Član 2

Član 7 mijenja se i glasi:

**„Energetska politika**

**Član 7**

(1) Energetskom politikom Crne Gore koji donosi Vlada Crne Gore (u daljem tekstu: Vlada) utvrđuju se dugoročni ciljevi, ekonomski i institucionalno-organizacioni okvir energetskog razvoja.

(2) Energetska politika iz stava 1 ovog člana bliže se razrađuje i sprovodi nacionalnim energetskim i klimatskim planom Crne Gore (u daljem tekstu: Nacionalni energetski i klimatski plan), akcionim planom razvoja i korišćenja daljinskog grijanja i/ili hlađenja i visokoefikasne kogeneracije, lokalnim energetskim planovima i energetskim bilansom.

(3) Dokumenti iz stava 2 ovog člana objavljuju se na internet stranici organa državne uprave nadležnog za poslove energetike (u daljem tekstu: Ministarstvo).“

Član 3

U članu 8 poslije stava 2 dodaje se novi stav koji glasi:

„(3) Radi ostvarivanja ciljeva iz stava 1 ovog člana Vlada na predlog Ministarstva, utvrđuje maksimalni dozvoljeni rast vrijednosti osnovnih sredstava iz člana 60 stav 1 po osnovu investicija i programa otkupa za operatora prenosnog i distributivnog sistema, za period planiranja razvoja sistema najkasnije do kraja godine koja prethodi godini podnošenja zahtjeva iz član 59 stav 1 ovog zakona.“

Član 4

Poslije člana 8 dodaju se dva nova člana koji glase:

**„Nacionalni energetski i klimatski plan**

**Član 8a**

1. Nacionalni energetski i klimatski plan naročito sadrži:
2. pregled trenutnog stanja u pogledu relevantnih politika i postupak donošenja plana;
3. nacionalne ciljeve koji se odnose na sljedeće oblasti:

* dekarbonizaciju u pogledu emisija gasova sa efektom staklene bašte i energije iz obnovljivih izvora;
* energetsku efikasnost;
* energetsku sigurnost;
* unutrašenje energetsko tržište i
* istraživanje, inovacije i konkurentrnost.

1. pregled planiranih politika i mjera koje se odnose na ostvarivanje ciljeva iz tačke 2 ovog stava i pregled finansijskih sredstava potrebnih za njihovo ostvarivanje;
2. opis trenutnog stanja za oblasti iz tačke 2 ovog stava i projekcije ostvarivanja ciljeva iz tačke 2 ovog stava sprovođenjem postojećih politika i mjera;
3. procjenu efekata planiranih politika i mjera za ostvarivanje ciljeva iz tačke 2 ovog stava.
4. Plan iz stava 1 ovog člana donosi Vlada, na period do deset godina, u skladu sa planom razvoja Crne Gore.
5. Plan iz stava 1 ovog člana priprema Ministarstvo u saradnji sa organom državne uprave nadležnim za zaštitu životne sredine i pitanja klimatskih promjena.
6. Predlog plana iz stava 1 ovog člana dostavlja se organu državne uprave nadležnom za kontrolu državne pomoći, radi davanja mišljenja.

(5) Nacionalni energetski i klimatski plan iz stava 1 ovog člana i prostorni plan Crne Gore moraju biti usklađeni.

1. Ažuriranje Nacionalnog energetskog i klimatskog Plan iz stava 1 ovog člana, Ministarstvo, u saradnji sa organom državne uprave nadležnim za zaštitu životne sredine, ažurira nakon isteka četiri godine od njegovog donošenja.
2. Bliži sadržaj plana iz stava 1 ovog člana i smjernice za određivanje ciljeva iz stava 1 tačka 2 ovog člana utvrđuje se propisom Ministarstva.

**„Praćenje realizacije Nacionalnog energetskog i klimatskog plana**

**Član 8b**

1. Sprovođenje Nacionalnog energetskog i klimatskog plana prati Ministarstvo i organ državne uprave nadležan za zaštitu životne sredine i pitanja klimatskih promjena i o njegovog realizaciji svake druge godine pripremaju izvještaj.
2. Izvještaj is stava 1 ovog člana Ministarstvo dostavlja Vladi.
3. Izvještaj is stava 1 ovog člana naročito sadrži:
4. informacije o ostvarenom napretku u ostvarivanju ciljeva iz člana 8a stav 1 tačka 2, kao i finansijskim sredstvima utrošenim za realizaciju politika i mjera za njihovo ostvarivanje;
5. informacije o sprovedenim javnim konsultacijama o klimi i energiji, u izvještajnom periodu;
6. kvantifikaciju efekata politika i mjera iz Nacionalnog energetskog i klimatskog plana na kvalitet vazduha i emisije zagađivača vazduha.
7. Ministarstvo obavještava nadležni organ Zajednice o donošenju Nacionalnog energetskog i klimatskog plana i dostavlja izvještaj iz stava 1 ovog člana.

Član 5

Čl. 9,10 i 11 brišu se.

Član 6

U članu 12 stav 1 mijenja se i glasi:

„Jedinica lokalne samouprave dužna je da potrebe i način snabdijevanja energijom, mjere za efikasno korišćenje energije, kao i korišćenje obnovljivih izvora energije i kogeneracije, planira lokalnim energetskim planom u skladu sa Nacionalnim energetskim i klimatskim planom i akcionim planom razvoja i korišćenja daljinskog grijanja i/ili hlađenja i visokoefikasne kogeneracije.“

Stav 3 mijenja se i glasi:

„Lokalni energetski plan iz stava 1 ovog člana donosi se na period od deset godina.“

**Član 7**

Član 18 mijenja se i glasi:

**„Obnovljivi izvori energije**

**Član 18**

(1) Ostvarivanje obaveznog udjela energije iz obnovljivih izvora u ukupnoj finalnoj potrošnji energije u skladu sa obavezama preuzetim potvrđenim međunarodnim ugovorom je od javnog interesa.

(2) Izvori i obim korišćenja energije iz obnovljivih izvora utvrđuju se Nacionalnim energetskim i klimatskim planom u skladu sa Energetskom politikom i propisima o energetskoj efikasnosti i smanjenju emisije gasova sa efektom staklene bašte.

(3) Ciljevi korišćenja obnovljivih izvora energije Nacionalnim energetskim i klimatskim planom utvrđuju se na osnovu energetskih potreba, ekonomskih mogućnosti i obaveza Crne Gore preuzetih potvrđenim međunarodnim ugovorom.

(4) Energetski sadržaj goriva i način obračuna ukupne potrošnje energije koja se koristi u saobraćaju, način izračunavanja količine električne energije koja se proizvodi u hidroelektranama i vjetroelektranama, način izračunavanja uticaja biogoriva, biotečnosti i sa njima uporedivih fosilnih goriva na emisiju gasova sa efektom staklene bašte, kao i način izračunavanja količine energije iz toplotnih pumpi, utvrđuju se propisom Ministarstva.“

Član 8

Član 19 briše se.

**Član 9**

U članu 20 st. 4 i 7 riječi: „Strategijom razvoja energetike“ zamjenjuju se riječima: „Nacionalnim energetskim i klimatskim planom“.

Član 10

Naziv poglavlja IV mijenja se i glasi:

„REGULATORNA AGENCIJA ZA ENERGETIKU I REGULISANE KOMUNALNE DJELATNOSTI”

U članu 27 stav 1 poslije riječi „energetiku“ dodaju se riječi: „i regulisane komunalne djelatnosti“.

Član 11

U članu 28 u stavu 3 poslije riječi „energetiku“ dodaju se riječi: „i regulisane komunalne djelatnosti“.

Poslije stava 3 dodaje se novi stav koji glasi:

(4) U međunarodnoj komunikaciji Agencija koristi naziv na engleskom jeziku koji glasi: Energy and Water Regulatory Agency of Montenegro i skraćeni naziv REGAGEN.

**Član 12**

U članu 39 poslije stava 1 dodaju se dva nova stava koji glase:

„(2) Statut donosi Odbor Agencije.

(3) Statut se objavljuje u "Službenom listu Crne Gore".

**Član 13**

Član 40 briše se.

**Član 14**

U članu 43 stav 1 tačka 1 alineja 2 poslije riječi „TPG“ dodaju se riječi: „koja su povezana na prenosni ili distributivni sistem “.

U uvodnoj rečenici stava 6 poslije riječi “propisuje” dodaju se riječi: “opšti i pojedinačni”.

U stavu 6 tačka 4 poslije riječi “propisanog” dodaje se riječ: “pojedinačnog”.

U stavu 7 na kraju tačke 2, tačka se zamjenjuje sa tačkom i zarezom.

Poslije tačke 2 dodaje se nova tačka koja glasi:

„3) naknada koju je operator sistema dužan da plati za svako ažuriranje plana razvoja, odnosno ažuriranje investicionog plana.“

**Član 15**

U članu 44 stav 1 tačka 2 poslije riječi „TPG“ dodaju se riječi: „koja su povezana na prenosni ili distributivni sistem “.

Član 16

U članu 45 stav 1 tačka 2 poslije riječi „gasa“ dodaju se riječi: „koja su povezana na prenosni ili distributivni sistem“, a riječi: „i rezervu gasa (linepack)“ brišu se.

Poslije tačke 3 dodaju se tri nove tačke koje glase:

„4)cijene pružanja nestandardnih usluga operatora distributivnog sistema.

5)cjenovnik za otkup infrastrukture za priključenje na distributivni sistem električne energije“.

6) naknade za korišćenje registra garancija porijekla“.

U stavu 2 tačka 1 poslije riječi „TPG“ dodaju se riječi: „koja su povezana na prenosni ili distributivni sistem“.

Član 17

U članu 48 stav 1 poslije tačke 23 dodaju se dvije nove tačke koje glase:

„24) vođenje poslovnih knjiga za regulatorne potrebe i primjenu regulatornog kontnog plana iz člana 43 stav 8 tačka 5 ovog zakona“.

25) izvršavanje obaveza utvrđenih ovim zakonom koje se odnose na garancije porijekla. ”

U stavu 4 tačka 2 riječi: „ili snabdijevanja toplotnom energijom” brišu se.

Poslije stava 5 dodaju se dva nova stava koji glase:

„(6) Ako se kontrolom iz stava 1 tačka 19 ovog člana utvrdi da operator prenosnog sistema, osim zbog okolnosti na koje nije mogao uticati, nije realizovao projekat od zajedničkog interesa za Zajednicu ili projekat od uzajamnog interesa, u składu sa planom iz člana 112 stav 1 tač. 27 i 28 ovog zakona, Agencija nalaže operatoru prenosnog sistema da realizuje taj projekat.

(7) U slu­ča­ju iz sta­va 6 ovog čla­na, Agen­ci­ja uzima u ob­zir vrijednost projekta pri­li­kom utvr­đi­va­nja ci­je­na za ko­ri­šće­nje preno­snog si­ste­ma električne energije u skla­du sa me­to­do­lo­gi­jom iz čla­na 43 stav 1 tač­ka 1 ali­ne­ja 1 ovog za­ko­na.”

Dosadašnji st. 6 i 7 postaju st. 8 i 9.

**Član 18**

U članu 51 stav 1 riječi: „„i“ zamjenjuje se zarezom a poslije riječi: „sporova,“ dodaju se riječi: „, kao i drugih naknada“.

**Član 19**

U članu 55 stav 1 tač. 2 i 3 brišu se.

U tač. 4 i 5 riječ „odobrava” zamjenjuje se riječju „utvrđuje“.

Dosadašnje tač. 4 do 7 postaju tač 2 do 5.

Član 20

U članu 56 stav 1 tač. 2, 3 i 4, brišu se.

U tački 6 riječi „o iznosu” brišu se.

Član 21

U članu 59 stav 1 poslije riječi: „operatora distributivnog sistema“ dodaju se riječi:„ operatora skladišta gasa, operatora postrojenja za TPG“.

U stavu 2 poslije riječi: „operator distributivnog sistema“ dodaju se riječi: „operator skladišta gasa, operator postrojenja za TPG“.

Poslije stava 2 dodaje se novi stav koji glasi:

„(3) Operator prenosnog sistema i operator distributivnog sistema dužni su da vode poslovne knjige za regulatorne potrebe, u skladu sa regulatornim kontnim planom iz člana 43 stav 8 tačka 5 ovog zakona.“

U stavu 5 poslije riječi: „operatora distributivnog sistema“ dodaju se riječi: „operatora skladišta gasa, operatora TPG“.

Stav 6 mijenja se i glasi:

(6) Regulatorno dozvoljeni prihod operatora tržišta električne energije i gasa je ukupni godišnji prihod koji pokriva ukupne opravdane troškove poslovanja, nabavku osnovnih sredstava neophodnih za obavljanje energetske djelatnosti, odobrene od strane Agencije, kao i obaveze iz potvrđenih međunarodnih ugovora, koji Agencija utvrđuje na osnovu analize zahtijevanih troškova poslovanja, amortizacije, razumne dobiti i nabavke osnovnih sredstava, uz primjenu odgovarajuće korekcije po osnovu odstupanja energetskih i finansijskih vrijednosti u odnosu na primijenjene u prethodnom periodu.“

U stavu 8 poslije riječi: „plaćaju električnu energiju“ dodaju se riječi: „i gas“.

Član 22

U članu 60 stav 1 nakon riječi »radni kapital« dodaju se riječi »u skladu sa metodologijama iz člana 62 ovog zakona.«

Stav 2 mijenja se i glasi:

„(2) Osnovna sredstva iz stava 1 ovog člana su sredstva koja se koriste za obavljanje djelatnosti prenosa ili distribucije električne energije i gasa, skladištenja gasa i postrojenja za TPG, osim sredstava nabavljenih putem kapitalnog doprinosa (poklon, donacija i druga bespovratna sredstva), a evidentirana su u poslovnim knjigama energetskog subjekta, koje se vode za regulatorne potrebe.“

St. 3, 4, 5 i 6 brišu se.

U stavu 7 poslije riječi: „člana 116 stav 1 tačka 6“ dodaju se riječi: „člana 142 stav 1 tačka 15, člana 145 stav 1 tačka 9, i člana 152 stav 1 tačka 7“.

Poslije stava 7 dodaje se novi stav koji glasi:

“(8) Agencija može, po potrebi, angažovanjem nezavisne stručne institucije iz oblasti energetike, izvršiti reviziju planova dostavljenih u skladu sa članom 112 stav 1 tačka 27 i članom 116 stav 1 tačka 5 ovog zakona.

U stavu 8 poslije tačke 2 dodaje se nova tačka koja glasi:

„3)ograničavanje investicija iz stava 1 ovog člana na projekte od zajedničkog interesa za Zajednicu i projekte od uzajamnog interesa.“

Dosadašnji st. 8 i 9 postaju st. 9 i 10.

Član 23

U članu 62 stav 1 poslije riječi: “i gasa, “dodaju se riječi: “kao i metodologije za utvrđivanje regulatorno dozvoljenog prihoda i cijena za korišćenje sistema za skladištenje gasa i postrojenja za TPG”.

U tačka 4 poslije riječi „ nivoa“ dodaju se riječi: „opštih parametara“, a na kraju teksta dodaju se riječi: „utvrđenih pravilima iz člana 43 stav 4 tačka 12 ovog zakona“.

Poslije tačke 11a dodaje se nova tačka koja glasi:

11b) način utvrđivanja vrijednosti osnovnih sredstava koja ulaze u osnovicu za utvrđivanje povrata na sredstva;

U stavu 2 poslije riječi: “električne energije” dodaju se riječi: “i gasa”.

Poslije tačke 5 dodaje se nova tačka koja glasi:

’’5a) način utvrđivanja iznosa sredstava potrebnih za nabavku osnovnih sredstava iz člana 59 stav 6 ovog zakona’’.

**Član 24**

U članu 65 stav 3 tačka 3 poslije riječi: “ugovoru sa” dodaju se riječi: “fizičkim licem sa položenim odgovarajućim stručnim ispitom ili”.“

**Član 25**

U članu 73 poslije stava 4 dodaje se novi stav koji glasi:

„(5) Poslove rukovanja gasnim instalacijama kapaciteta do 30m³ na punionicama auto gasa može da obavlja lice koje ima najmanje III nivo kvalifikacije obrazovanja i položen stručni ispit.“

Član 26

U članu 74 stav 1 tačka 3 mijenja se i glasi:

„3) skladištenje nafte, derivata nafte i gasa za sopstvene potrebe;“

Poslije tačke 3 dodaje se nova tačka:

„3a) upravljanje postrojenjem za gas za sopstvene potrebe;“

Poslije tačke 7 dodaju se tri nove tačke koje glase:

„8) proizvodnja toplotne energije za daljinsko grijanje i/ili hlađenje;

9) distribucija toplotne energije za daljinsko grijanje i/ili hlađenje;

10) snabdijevanje toplotnom energijom za daljinsko grijanje i/ili hlađenje.“

**Član 27**

U članu 79 stav 2 mijenja se i glasi:

„Godišnji plan iz stava 1 ovog člana priprema Ministarstvo u skladu sa Nacionalnim energetskim i klimatskim planom.“

**Član 28**

U članu 82 stav 1 mijenja se i glasi:

“U slučaju da se putem izdavanja energetskih dozvola ne mogu obezbijediti novi proizvodni kapaciteti ili kada preduzete mjere energetske efikasnosti nijesu dovoljne za obezbjeđivanje sigurnog i redovnog snabdijevanja energijom, odnosno kada se ne ostvaruje planirana dinamika izgradnje energetskih objekata predviđena Nacionalnim energetskim i klimatskim planom, izgradnja objekata za proizvodnju energije može se odobriti po sprovedenom postupku javnog nadmetanja.”

**Član 29**

U članu 91 stav 5 poslije riječi: „komercijalnih usluga“, dodaju se riječi: „osim za javnu uslugu iz člana 88 stav 1 tačka 3 ovog zakona“.

**Član 30**

U članu 93 poslije riječi: „operator tržišta električne energije i gasa“, dodaju se riječi: „berza električne energije (u daljem tekst: Berza)“.

**Član 31**

Član 95 mijenja se i glasi:

»Udjeli izvora energije

Član 95

1. Energetski subjekti dužni su da preduzimaju mjere za povećanje udjela energije proizvedene iz obnovljivih izvora u ukupnoj proizvedenoj energiji.
2. Udio energije proizvedene iz obnovljivih i drugih izvora snabdjevač dokazuje garancijama porijekla i na osnovu podataka utvrđenih proračunom u skladu sa propisom iz stava 5 ovog člana.
3. Operator tržišta proračunava i objavljuje na svojoj internet stranici udjele obnovljivih i drugih izvora energije u proizvedenoj odnosno isporučenoj električnoj energiji krajnjim kupcima u Crnoj Gori u skladu sa propisom iz stava 5 ovog člana.
4. Agencija vrši kontrolu proračuna iz st. 2 i 3 ovog člana.
5. Način na koji operator tržišta, odnosno snabdjevač proračunava, prikazuje i objavljuje udio svih vrsta izvora energije u proizvedenoj odnosno isporučenoj električnoj energiji, kao i način kontrole proračuna propisuje Agencija.
6. Snabdjevač električnom energijom dužan je da na računu ili promotivnom materijalu uz račun krajnjem kupcu učini dostupnim najmanje jednom godišnje informacije o uticajima na životnu sredinu, u odnosu na emisije ugljendioksida i druge štetne emisije koje nastaju u proizvodnji električne energije iz svih izvora energije korišćenih za snabdijevanje kupaca električnom energijom u prethodnoj godini.”

Član 32

Član 96 mijenja se i glasi:

1. Krajnji kupac koji proizvodi električnu energiju iz obnovljivih izvora ili visokoefikasne kogeneracije za vlastite potrebe sa povremenom predajom viška proizvedene električne energije u distributivni sistem (u daljem tekstu: kupac - proizvođač), u postrojenju instalisane snage koja ne prelazi vrijednost priključne snage krajnjeg kupca ima pravo na razmjenu električne energije koju predaje u sistem i preuzima iz distributivnog sistema.
2. Ako kupac-proizvođač proizvodi električnu energiju u skladu sa stavom 1 ovog člana, instalacije kojima proizvodi električnu energiju smatraju se unutrašnjim instalacijama kupca-proizvođača.

(3) Operator distributivnog sistema vrši odvojena mjerenja količina predate i preuzete električne energije od strane kupca - proizvođača iz stava 1 ovog člana na mjestu konekcije kupca - proizvođača i distributivnog sistema i mjerenje proizvedene električne energije na mjestu konekcije instalacija za proizvodnju električne energije i instalacija za potrošnju električne energije kupca – proizvođača.

1. Operator distributivnog sistema dužan je da snabdijevaču i operatoru tržišta električne energije mjesečno dostavlja podatke o mjerenju na mjestu konekcije kupca-proizvođača distributivnog sistema, a na zahtjev Agencije, Ministarstva ili operatora tržišta električne energije i podatke o mjerenju ukupne proizvedene električne energije.
2. Snabdjevač koji vrši snabdijevanje kupca - proizvođača iz stava 1 ovog člana dužan je da otkupljuje višak proizvedene električne energije po cijeni energije iz ugovora o snabdijevanju.

1. Osnovica za mjesečni obračun između snabdjevača i kupca – proizvođača je neto razlika zbira predate električne energije kupca - proizvođača na mjestu konekcije i rezultata iz stava 7 ovog člana i preuzete električne energije.
2. Ako je rezultat obračuna iz stava 6 ovog člana pozitivan snabdjevač taj iznos utvrđuje, obračunava i prenosi u naredni obračunski period, a obračun po svim stavkama računa izdatog u skladu sa ugovorom o snabdijevanju vrši kao da u obračunskom periodu nije bilo potrošnje.
3. Ako je rezultat obračuna iz stava 6 ovog člana negativan, snabdjevač taj iznos koristi kao osnovicu za obračun po svim stavkama računa izdatog u skladu sa ugovorom o snabdijevanju.

(9) Finalni obračun količina predate i preuzete električne energije snabdjevač vrši 1. aprila svake godine, a obračunati višak dužan je da plati kupcu-proizvođaču po cijeni energije iz ugovora o snabdijevanju, bez obračunavanja naknada utvrđenih ovim zakonom, u tarifi u kojoj je energija proizvedena.

(10) Snabdjevač je dužan da obračunati višak energije iz stava 9 ovog člana plati kupcu-proizvođaču u roku od 30 dana od dana obračuna, ako ugovorom o snabdijevanju nije drugačije utvrđeno.

(11) Kupac – proizvođač ima pravo da iznos iz stava 7, po cijeni iz stava 9, iskoristi za placanje fiksnog dijela računa iz st. 7 i 8 ovog člana.

(12)Troškove balansiranja koje prouzrokuje kupac - proizvođač iz stava 1 ovog člana, plaća snabdjevač iz stava 5 ovog člana.

1. Međusobna prava i obaveze kupca - proizvođača i snabdjevača iz ovog člana uređuju se ugovorom.

**Član 33**

U članu 98 poslije stava 3 dodaje se dva nova stava koji glase:

„(4) Bez obzira na ispunjenost uslova iz stava 3 ovog člana, kao podsticajna mjera za korišćenje obnovljivih izvora energije i visokoefikasne kogeneracije može se primijeniti obavezni otkup električne energije po tržišnim uslovima.

1. Mjera iz stava 4 ovog člana, dodjeljuje se u konkurentnom postupku prikupljanja ponuda na osnovu jasnih, transparentnih i nediskriminatornih kriterijuma.

**Član 34**

U članu 99 stav 1 riječ „Agencija“ zamjenjuje se riječima: „operator tržišta“ a riječi: "nakon pregleda tehničke dokumentacije i neposrednog uvida u rad objekta" zamjenjuju se riječima: "čiji objekat je upisan u registar garancija porijekla iz člana 103 stav 1 ovog zakona i koji ispunjava druge uslove utvrđene u skladu sa ovim zakonom."

St. 2, 3 i 4 mijenjaju se i glase:

"(2) Garancija porijekla se može izdati samo za električnu energiju proizvedenu nakon upisa objekta u registar iz stava 1 ovog člana.

(3) Garancija porijekla izdaje se za proizvedenu količinu električne energije izmjerene na mjestu priključenja energetskog objekta koji koristi obnovljive izvore energije ili visokoefikasnu kogeneraciju na sistem, koja ne sadrži količinu električne energije za sopstvenu potrošnju i količinu električne energije nabavljene iz drugog izvora.

(4) Operator prenosnog ili distributivnog sistema na koji je priključen objekat koji koristi obnovljive izvore energije ili visokoefikasnu kogeneraciju, dužan je da na zahtjev proizvođača električne energije izda potvrdu da je obezbijedio mjerenje količine električne energije u skladu sa stavom 3 ovog člana."

U stavu 5 riječ "Agenciji" zamjenjuje se riječima: "operatoru tržišta".

**Član 35**

U nazivu člana 100 poslije riječi: „prenošenje“ dodaje se riječ: „iskorišćenje“.

U stavu 7 riječ "Način" zamjenjuju se riječima: "Bliži uslovi i način", a poslije riječi prenošenja“ dodaje se zarez i riječ: „iskorišćenja“.

Poslije stava 7 dodaju se tri nova stava koja glase:

„(8) Operator tržišta donosi pravila o garancijama porijekla u skladu sa propisom iz stava 7 ovog člana i pravilima evropskog udruženja organizacija koje izdaju garancije porijekla čiji član će biti taj operator, a kojima se naročito uređuje: način registracije korisnika registra garancija porijekla, sadržina i obrazac ugovora sa korisnicima registra garancije porijekla i druga pitanja koja su neophodna za izdavanje, prenošenje, iskorišćenje i povlačenje garancija porijekla.

(9) Pravila iz stava 8 ovog člana odobrava Agencija.

(10) Pravila iz stava 8 ovog člana, objavljuju se u „Službenom listu Crne Gore“ i na internet stranici operatora tržišta na crnogorskom i engleskom jeziku.“

Član 36

U članu 103 st. 1 i 2 mijenjaju se i glase:

"(1) Podaci o izdatim, prenijetim, iskorišćenim i povučenim garancijama porijekla upisuju se u registar garancija porijekla koji vodi operator tržišta

(2) Sadržaj i način vođenja registra garancija porijekla, sadržaj zahtjeva i bliže uslove za upis u registar utvrđuje operator tržišta."

Poslije stava 2 dodaje se novi stav koji glasi:

(3) Registracija objekata iz člana 99 stav 1 ovog zakona i drugih podataka o korisniku registra, vrši se na period od pet godina, nakon čijeg isteka se na zahtjev korisnika registra vrši obnova registracije, a u skladu sa propisom iz stava 2 ovog člana.

U stavu 5 riječ „Agencija“ zamjenjuje se riječima: „operator tržišta“.

Stav 6 mijenja se i glasi:

„(7) Za korišćenje registra garancija porijekla, korisnici registra dužni su da plaćaju naknadu u visini utvrđenoj aktom koji donosi operator tržišta, a koji odobrava Agencija.“

U stavu 7 riječ: „Agencija“ zamjenjuje se riječima: „operator tržišta“, a riječ „ona“ briše se.

Dosadašnji st. 3 do 7 postaju st. 4 do 8.

Član 37

U članu 107 stav 5 riječi: "utvrđenih na način iz člana 99 stav 3 ovog zakona" zamjenjuju se riječim: "izmjerene na izlazu generatora ili visokonaponskoj strani transformatora bloka u elektrani".

Poslije stava 5 dodaje se novi stav koji glasi:

"(6) Pod blokom u elektrani u smislu stava 5 ovog člana smatra se generator sa povezanim transformatorom".

U stavu 6 poslije riječi „prouzrokuju“ dodaju se riječi: „pokriva operator tržišta.“, a preostali dio teksta briše se.

Stav 7 mijenja se i glasi:

„(8) Troškovi iz stava 7 ovog člana, dio su naknade za podsticanje proizvodnje električne energije iz obnovljivih izvora i visokoefikasne kogeneracije iz člana 24 stav 1 ovog zakona.“

Dosadašnji st. 6 i 7 postaju st. 7 i 8.

Član 38

# U članu 112 stav 1 tačka 27 uvodna rečenica mijenja se i glasi:

# “27) polazeći od stanja i stepena iskorišćenosti sistema, utvrdi desetogodišnji plan razvoja prenosnog sistema i dostavi Agenciji na saglasnost najkasnije do 1. juna godine koja prethodi prvoj godini regulatornog perioda, usklađen sa:“

# U AlinejI 1 riječi: „Strategijom razvoja energetike i Akcionim planom“ zamjenjuju se riječima: „Nacionalnim energetskim i klimatskim planom“.

# Tačka 28 uvodna rečenica mijenja se i glasi:

# „28) prema potrebama korisnika sistema u skladu sa prostorno-planskim dokumentima utvrdi investicioni plan za period koji odgovara dužini regulatornog perioda i dostavi Agenciji na davanje saglasnosti zajedno sa planom iz tačke 27 ovog stava, koji sadrži:“

# U stavu 6 riječi: „plana iz stava 1 tačka 28 ovog člana“ zamjenjuju se riječima: „planova iz stava 1 tač. 27 i 28 ovog člana.“

# Poslije stava 6 dodaje se novi stav koji glasi:

# „(7) Ako operator prenosnog sistema procijeni da je potrebno ažuriranje planova iz stava 6 ovog člana u toku regulatornog perioda, dostavlja Agenciji ažurirani plan na davanje saglasnosti po proceduri propisanoj pravilima iz člana 43 stav 4 tačka 13 ovog zakona, najkasnije do 1. septembra godine koja prethodi prvoj godini perioda na koji se ažuriranje odnosi.“

Član 39

U članu 114 stav 2 tačka 15 mijenja se i glasi:

15) način i postupak priključenja korisnika na prenosni sistem koji uključuje nediskriminatorne postupke za priključenje na sistem za različite vrste korisnika;

U stavu 3 poslije riječi: „ovog zakona“ tačka se zamjenjuje zarezom i dodaju riječi: „uz prethodno mišljenje Ministarstva.“

Član 40

U članu 116 stav 1 tačka 5 uvodna rečenica mijenja se i glasi:

„5) polazeći od stanja i stepena iskorišćenosti sistema, utvrdi desetogodišnji plan razvoja distributivnog sistema i dostavi Agenciji na saglasnost najkasnije do 1. juna godine koja prethodi prvoj godini regulatornog perioda, usklađen sa:“

U alineji 1 riječi „Strategijom razvoja energetike i Akcionim planom“ zamjenjuju se riječima „Nacionalnim energetskim i klimatskim planom“.

Tačka 6 uvodna rečenica mijenja se i glasi:

„6) utvrdi investicioni plan za period koji odgovara dužini regulatornog perioda i dostavi Agenciji na davanje saglasnosti zajedno sa planom iz tačke 5 ovog stava, koji sadrži:“

U tački 9 alineja 1 briše se.

Poslije tačke 17 dodaju se dvije nove tačke koje glase:

“17a) utvrdi cijene za pružanje nestandardnih usluga.

17b) cjenovnik za otkup infrastrukture za priključenje”.

U stavu 5 riječi: „plana iz stava 1 tačka 6 ovog člana“ zamjenjuju se riječima: „planova iz stava 1 tač. 5 i 6 ovog člana.“

Poslije stava 5 dodaje se novi stav koji glasi:

„(6) Ako operator distributivnog sistema procijeni da je potrebno ažuriranje planova iz stava 1 tačka 5 ovog člana u toku regulatornog perioda, dostavlja Agenciji ažurirani plan na davanje saglasnosti po proceduri propisanoj pravilima iz člana 43 stav 4 tačka 13 ovog zakona, najkasnije do 1. septembra godine koja prethodi prvoj godini perioda na koji se ažuriranje odnosi.“

Član 41

U članu 122 stav 2 tačka 11 mijenja se i glasi:

„11) način i postupak priključenja korisnika na distributivni sistem koji uključuje nediskriminatorne postupke za priključenje na sistem za različite vrste korisnika;“

U stavu 3 poslije riječi: „ovog zakona“ tačka se zamjenjuje zarezom i dodaju riječi: „uz prethodno mišljenje Ministarstva.“

Član 42

U članu 124 poslije stava 1 dodaju se novi stav koji glasi:

„(2)Organizovano tržište električne energije obuhvata:

bilateralno tržište električne energije, kojim upravlja operator tržišta,

balansno tržište električne energije, kojim upravlja operator prenosnog sistema,

berzansko tržište električne energije kojim upravlja Berza.“

U stavu 2 poslije tačke 8 dodaju se dvije nove tačke koje glase:

»9) Berza, kao lice koje pruža uslugu uparivanja ponude i potražnje električne energije.“

10) operator zatvorenog distributivnog sistema, kao lice koje kupuje električnu energiju za pokrivanje tehničkih gubitaka zatvorenog distributivnog sistema, svojih potreba i snabdjevanje krajnjih kupaca u zatvorenom distributivnom sistemu, i posjeduje svoje primopredajno mjesto;

11) drugi subjekat, privremeno priključen na prenosni ili distributivni sistem za potrebe funkcionalnog ispitivanja, u periodu trajanja funkcionalnog ispitivanja

Poslije stava 5 dodaju se tri nova stava koji glase:

»(6) Učesnici na tržištu električne energije iz stava 2 tač. 1 do 7 i tačka 10 dužni su da operatoru tržišta plaćaju naknadu za rad iz člana 58 stav 2 tačka 5 ovog zakona, koju utvrđuje Agencija u skladu sa zakonom.

(7) Naknada iz stava 6 ovog člana, plaća se u skladu sa tržišnim pravilima na osnovu posebnog ugovora, koji je učesnik na tržištu dužan da zaključi sa operatorom tržišta u roku od 15 dana od dana dostavljana i na osnovu ispostavljenog računa.

(8)Račun iz stava 7 ovog člana, je izvršna isprava u izvršnom postupku.«

**Član 43**

U članu 125 poslije stava 7 dodaje se novi stav koji glasi:

„(8)Operatori sistema ne mogu svoju balansnu odgovornost prenijeti na druge balansno odgovorne subjekte.“

**Član 44**

U članu 126 stav 2 mijenja se i glasi:

“(2) Operatori sistema dužni su da operatoru tržišta dostavljaju podatke neophodne za količinski obračun odstupanja u rokovima definisanim tržišnim pravilima.“

**Član 45**

U članu 127 stav 5 briše se.

Član 46

U članu 129 stav 1 tačka 5 riječi: „i njihovim međusobnim obavezama“ brišu se.

U stavu 1 tačka 9 poslije riječi: „ovog zakona“ dodaju se riječi: „i proizvođačima koji imaju pravo na podsticajnu mjeru iz člana 98 stav 4 ovog zakona“.

U stavu 1 tačka 10 poslije riječi: „povlašćenih proizvođača“ dodaju se riječi: „ili prodaje tu energiju i pripadajuće garancije porijekla na Berzi, ako je to utvrđeno propisom iz člana 23 stav 6 ovog zakona“.

U stavu 2 riječi: „tačka 9“ zamjenjuju se riječima: „tačka 10“.

Stav 7 mijenja se i glasi:

„(7) Operator tržišta može zahtijevati da mu učesnik na tržištu električne energije dostavi bankarsku garanciju naplativu na prvi poziv bez prava prigovora ili drugo sredstvo obezbjeđenja plaćanja naknade za rad operatora tržišta, u slučajevima i pod uslovima propisanim tržišnim pravilima.“

Poslije stava 8 dodaju se tri nova stava koji glase:

’’(9) Sredstva iz stava 1 tač. 12, 13 i 14 ovog člana i člana 126 stav 3 ovog zakona, ne smatraju se prihodom operatora tržišta’’.

1. Operator tržišta dužan je da, na zahtjev, Ministarstvu dostavi podatke vezane za tržište električne energije.
2. Podatke iz stava 1 ovog člana, učesnici na tržištu električne energije dužni su da dostavljaju operatoru tržišta u roku od sedam dana od dana dostavljanja zahtjeva.“

**Član 47**

Poslije člana 129 dodaju se dva nova člana koji glase:

„**Član 129a**

(1) Učesnik na tržištu električne energije isključuje se sa tržišta električne energije:

- na lični zahtjev;

- u slučaju mirovanja ili oduzimanja licence u skladu sa članom 75 i 76 ovog zakona;

- u slučaju raskida ugovora sa operatorom tržišta čije je zaključivanje obavezno u skladu sa ovim zakonom.

(2) Učesnik na tržištu električne energje može biti privremeno isključen sa tržišta električne energije u slučaju neizvršavanja obaveza iz ugovora iz stava 1 alineja 3 ovog člana, pod uslovima i u roku utvrđenom tržišnim pravilima.

(3) Odluku o isključenju iz stava 1 ovog člana donosi operator tržišta.

(4) Izuzetno, u slučaju mirovanja ili oduzimanja licence iz stava 1 alineja 2 ovog člana, isključenja učesnika sa tržišta električne energije vrši se na rok utvrđen odlukom Agencije, kojom je energetskom subjektu oduzeta licenca.

(5) Žalba na odluku o isključenju sa tržišta električne energije zbog mirovanja ili oduzimanja licence u smislu stava 3 ovog člana, ne odlaže izvršenje.

(6) Učesnik na tržištu iz stava 2 ovog člana, može pokrenuti postupak za ponovni prijem na tržište električne energije po proteku roka od šest mjeseci od dana njegovog isključenja, pod uslovima propisanim tržišnim pravilima.“

**„Berza električne energije**

**Član 129b**

1. Berza je pravno lice koje pruža uslugu uparivanja ponude i potražnje električne energije učesnicima na berzi.
2. Usluge iz stava 1 ovog člana, obavljaju se u skladu sa pravilima koje donosi Berza.
3. Berzansko tržište električne energije je tržište na kome se realizju transakcije koje proističu iz usluge iz stava 1 ovog člana.

O prijemu učesnika na organizovano berzansko tržište električne energije odlučuje Berza.

1. Berza je dužna da svoje usluge pruža na nepristrasan, nediskriminatoran i transparentan način, i da obezbijedi njihovu dostupnost svim učesnicima na berzi koji zadovoljavaju uslove za učešće na organizovanom tržištu.
2. Berza ima status ugovorne strane u kupoprodajnim transakcijama na organizovanom tržištu električne energije i nije dužna da posjeduje sopstveno primopredajno mjesto.
3. Nosioci balansne odgovornosti za transakcije na berzi su učesnici na berzi.
4. Pravilima iz stava 2 ovoga člana se utvrđuju postupci, principi i standardi za organizovanje i funkcionisanje organizovanog berzanskog tržišta i odgovarajuće trgovinske platforme električne energije u Crnoj Gori, princip i pravila finansijskog poravanja transakcija, način objavljivanja ostalih pravila i podataka potrebnih za funkcionisanje tržišta i druga pitanja neophodna za njegovo funkcionisanje.
5. Pravila iz stava 2 ovog člana, Berza objavljuje na svojoj internet stranici.“

**Član 48**

U članu 130 stav 2 tačka 6 briše se.

U tački 7 riječi: „obavljanje i“ briše se.

**Član 49**

U članu 134 st. 2 do 5 brišu se.

Član 50

U članu 135 poslije stava 4 dodaje se novi stav koji glasi:

“(5) Organ državne uprave iz stava 3 ovog člana ne smije predlagati članove organa upravljanja energetskih subjekata koji obavljaju djelatnost proizvodnje i/ili snabdijevanja električnom energijom.”

**Član 51**

U članu 138 stav 2 poslije riječi: “koju pruža“ dodaju se riječi: „osim za javnu uslugu iz člana 88 stav 1 tačka 3“.

**Član 52**

U članu 142 stav 1 u tački 14 riječi „Strategijom razvoja energetike, Akcionim planom“ zamjenjuju se riječima „Nacionalnim energetskim i klimatskim planom“.

**Član 53**

U članu 145 stav 1 u tački 8 riječi „Strategijom razvoja energetike, Akcionim planom“ zamjenjuju se riječima „Nacionalnim energetskim i klimatskim planom“.

**Član 54**

Poslije člana 152 dodaje se novi član koji glasi:

**„Izolovano postrojenje za TPG**

**Član 152a**

(1) Ako postrojenje za TPG nije povezano na drugi gasni sistem, operator postrojenja za TPG nije dužan da:

1) utvrdi petogodišnji plan razvoja za TPG postrojenja;

2) utvrdi pravila za poslovanje i funkcionisanje postrojenja za TPG;

3) objavljuje ili traži odobrenje za metodologije ili cijene odnosno naknade od strane Agencije;

(2) Kupac u okviru postrojenja za TPG iz stav 1 ovog člana može zahtijevati da Agencija preispita metodologije ili cijene utvrđene od strane operatora postrojenja.

(3) U slučaju iz stava 2 ovog člana operator postrojenja dužan je da na zahtjev Agencije dostavi metodologiju po kojoj su utvrđene cijene, sa potrebnom dokumentacijom, a naročito za izračunavanje operativnih troškova, amortizacije, ukalkulisane dobiti, odnosno prihoda.

(4) Agencija je dužna da po zahtjevu iz stava 2 ovog člana odluči u roku od šest mjeseci od dana podnošenja zahtjeva.

(5) Odluka Agencije o odobravanju metodologije i cijena ili o utvrđivanju cijena iz stava 4 ovog člana zasniva se na principima koje Agencija primjenjuje za druge djelatnosti u oblasti gasa, najmanje u odnosu na:

1) opravdanost operativnih troškova (vezanih za upravljanje i održavanje postrojenja);

2) stope amortizacije i vrijednost sredstava;

3) povrat na sredstva;

4) kvalitet usluge.„

**Član 55**

U članu 163 stav 2 tačka 3 riječ „imaju“ zamjenjuje se riječju „nemaju“.

**Član 56**

Naziv članova i čl. 175 do 180 mijenjaju se i glase:

**„ Zahtjev za priključenje**

**Član 175**

(1) Priključenje objekta na prenosni ili distributivni sistem električne energije ili gasa pokreće se dostavljanjem zahtjeva za priključenje operatoru prenosnog ili distributivnog sistema električne energije ili gasa.

(2)Priključenje objekta na prenosni ili distributivni sistem električne energije ili gasa vrši se u skladu sa pravilima iz čl. 114, 122, 143 i 146 ovog zakona, na osnovu ugovora o izgradnji infrastrukture za priključenje i priključenju koji zaključuju podnosilac zahtjeva za priključenje i nadležni operator prenosnog ili distributivnog sistema električne energije ili gasa.

(3) Operator prenosnog ili distributivnog sistema električne energije ili gasa dužan je da zaključi ugovor iz stava 2 ovog člana i obezbijedi prioritet u priključenju energetskih objekata za proizvodnju energije iz obnovljivih izvora, ako ne postoje tehnička ograničenja u prenosnom ili distributivnom sistemu i ako uređaji i instalacije objekta koji se priključuje ispunjavaju uslove utvrđene zakonom i tehničkim propisima.

(4) Operator prenosnog sistema električne energije ili gasa nema pravo da odbije priključenje novog objekta za proizvodnju električne energije, sistema za skladištenje, postrojenja za TPG ili regasifikaciju, kao i velikog industrijskog kupca, po osnovu budućih ograničenja raspoloživih kapaciteta sistema ili po osnovu mogućih dodatnih troškova koji se odnose na neophodno povećanje kapaciteta sistema.

(5) Operator prenosnog ili distributivnog sistema električne energije ili gasa dužan je da podnosioca zahtjeva upozna sa načinom i postupkom zaključivanja ugovora iz stava 2 ovog člana i njegovim sadržajem.

**Zaključivanje ugovora o izgradnji infrastrukture za priključenje i priključenju**

**Član 176**

(1) Operator prenosnog ili distributivnog sistema električne energije ili gasa dužan je da podnosiocu zahtjeva iz člana 175 stava 1 ovog zakona dostavi prijedlog ugovora iz člana 175 stav 2, u roku od 15 dana od dana prijema urednog zahtjeva.

(2) Ugovor iz stava 1 ovog člana sačinjava se na osnovu optimalnog tehno-ekonomskog rješenja za priključenje, u skladu sa pravilima koja uređuju funkcionisanje prenosnog, odnosno distributivnog sistema uz promovisanje principa adekvatnosti sistema, uz poštovanje ograničenja iz člana 8 stav 3 ovog zakona.

(3) Izuzetno od stava 1 ovog člana, rok za dostavljanje prijedloga ugovora je najduže 90 dana, od dana prijema urednog zahtjeva za:

1) proizvodne objekte snage veće od 50 kW,

2) objekte krajnjeg kupca snage priključenja veće od 150kW.

(4) Za objekte iz stava 3 ovog člana, nadležni operator izrađuje analizu mogućnosti priključenja na sistem o trošku podnosioca zahtjeva iz člana 175 stava 1 ovog zakona.

(5) Operator prenosnog ili distributivnog sistema električne energije ili gasa dužan je da prihvati prijedlog podnosioca zahtjeva da spor po pitanju usklađenosti prijedloga ugovora iz stava 1 ovog člana sa osnovom za sačinjavanje iz stava 2 ovog člana, povjere Agenciji na rješavanje u skladu sa pravilima iz člana 43, stav 4, tačka 1.

(6) Agencija rješava spor iz stava 5 ovog člana shodno odredbama člana 57 ovog zakona.

**Sadržaj ugovora o izgradnji infrastrukture za priključenje i priključenju**

**Član 177**

(1) Ugovor iz člana 175 stav 2 ovog zakona, pored elemenata utvrđenih zakonom kojim se uređuju obligacioni odnosi, naročito sadrži: uslove za priključenje, mjesto priključenja, iznos naknade za priključnu snagu, način priključenja, tehničke uslove i rok priključenja, kao i mjesto i način mjerenja isporučene energije, kao i prava i obaveze operatora sistema i podnosioca zahtjeva nakon priključenja.

(2) U slučaju da infrastrukturu za priključenje gradi podnosilac zahtjeva, ugovor sadrži i: početak i rok izgradnje infrastrukture, uključujuči plan izvođenja radova, učešće operatora sistema i način praćenja pripreme i izgradnje infrastrukture, naročito u dijelu nabavke opreme i radova, rok i način vršenja konačnog finansijskog obračuna i utvrđivanja vrijednosti ostvarenog investicionog ulaganja i obavezu otkupa infrastrukture od operatora sistema, kao i početak i rok otplate anuiteta po osnovu naknade za otkup, uz poštovanje ograničenja iz člana 8 stav 3 ovog zakona.

(3) Elementi iz st. 1 i 2 ovog člana utvrđuju se u skladu sa zakonom i tehničkim propisima, uzimajući u obzir postojeće i planirano stanje sistema.

(4) Podnosilac zahtjeva koji je zaključio ugovor iz člana 175 ovog zakona, dužan je da plati naknadu za priključnu snagu iz st. 1 i 2 ovog člana, u roku od 15 dana od dana zaključenja ugovora.

(5) Tehničke propise koji se odnose na izgradnju, održavanje i korišćenje energetskih objekata koji nijesu obuhvaćeni zakonom kojim se uređuje izgradnja objekata utvrđuje Ministarstvo.

**Obavještenje o ispunjenosti ugovornih obaveza podnosioca zahtjeva**

**Član 178**

(1) Operator prenosnog ili distributivnog sistema dužan je da, u roku od 15 dana od dana prijema obavještenja o ispunjenosti ugovornih obaveza podnosioca zahtjeva, cijeni ispunjenost obaveza iz ugovora iz člana 175 stav 2 ovog zakona i ako su ispunjene sve obaveze, obavještava podnosioca zahtjeva da može zaključiti ugovor o snabdijevanju sa izabranim snabdijevačem i druge ugovore u skladu sa ovim zakonom.

**Mjesto priključenja i mjerenja**

**Član 179**

(1) Operator prenosnog ili distributivnog sistema električne energije ili gasa dužan je da mjerni uređaj, odnosno mjerno-regulacionu stanicu za priključenje objekta krajnjeg kupca, odnosno proizvođača energije na sistem ugradi kao svoje sredstvo i održava, obezbjeđuje tačnost mjerenja i vrši mjerenje energije.

(2) Mjesto predaje energije između energetskih subjekata, odnosno između energetskog subjekta i krajnjeg kupca je mjerni uređaj, odnosno mjerno regulaciona-stanica iz stava 1 ovog člana.

(3) Mjesto razgraničenja odgovornosti između energetskih subjekata međusobno, odnosno energetskog subjekta i krajnjeg kupca je mjesto priključenja objekta energetskih subjekata, odnosno kupca na prenosni ili distributivni sistem.

(4) Mjesto priključenja na prenosni ili distributivni sistem električne energije ili gasa određuje nadležni operator sistema.

**Naknada za priključenje**

**Član 180**

(1) Podnosilac zahtjeva za priključenje ili povećanje priključne snage, odnosno kapaciteta na prenosni ili distributivni sistem električne energije ili gasa dužan je da plati naknadu za priključnu snagu.

(2) Naknada iz stava 1 ovog člana, mora biti jednaka za priključke iste snage na istom naponskom nivou.

(3) Visinu naknade iz stava 1 ovog člana, određuje na osnovu jedinične naknade nadležni operator sistema, u skladu sa metodologijom iz člana 112 stav 1 tačka 31 odnosno člana 116 stav 1 tačka 12 ovog zakona.

(4) Prihod operatora ostvaren po osnovu naknade iz stava 1 ovog člana predstavlja ostali prihod iz člana 59 stav 8 ovog zakona.

**Član 57**

Član 181 briše se

**Član 58**

Čl. 182 do 185 mijenjaju se i glase:

**“Prijavljivanje ugovora o snabdijevanju**

**Član 182**

(1) Snabdjevač i krajnji kupac energije mogu da zaključe ugovor o snabdijevanju električnom energijom ili gasom nakon obavještenja nadležnog operatora prenosnog ili distributivnog sistema električne energije ili gasa da je krajnji kupac ispunio obaveze iz ugovora iz člana 175 stav 2 ovog zakona, koje se odnose na priključenje.

(2) Snabdjevač je dužan da, prije početka snabdijevanja krajnjeg kupca, operatoru sistema prijavi ugovor, odnosno svaku promjenu ugovora i dostavi podatke o: krajnjem kupcu, mjestu primopredaje energije, vrsti ugovora i periodu snabdijevanja.

(3) Operator prenosnog ili distributivnog sistema električne energije ili gasa, dužan je da na osnovu ugovora iz stava 2 ovog člana, priključi objekat krajnjeg kupca na prenosni ili distributivni sistem u roku koji ne može biti duži od sedam dana, od dana prijavljivanja.

(4) Nakon izvršenog priključenja operator prenosnog ili distributivnog sistema električne energije ili gasa, sa nadležnim snabdjevačem zaključuje ugovor o korišćenju prenosnog ili distributivnog sistema.

**Privremeno priključenje**

**Član 183**

(1) Privremeno se mogu priključiti na prenosni ili distributivni sistem električne energije ili gasa:

1) objekti privremenog karaktera i gradilišta;

2) objekti za koje je odobren probni rad i funkcionalno ispitivanje u skladu sa zakonom.

(2) Objekti iz stava 1 ovog člana priključuju se na osnovu obavještenja nadležnog operatora prenosnog ili distributivnog sistema električne energije ili gasa iz člana 182 stav 1 ovog zakona i ugovora o snabdijevanju.

(3) Osim obavještenja iz stava 2 ovog člana, podnosilac zahtjeva za priključenje na prenosni odnosno distributivni sistem, koji je zaključio ugovor iz člana 175 stav 2 ovog zakona, dužan je da za period privremenog priključenja zaključi i ugovor o korišćenju prenosnog odnosno distributivnog sistema, ugovor o snabdijevanju, a na zahtjev operatora ugovor o otkupu energije i ugovor o balansnoj odgovornosti.

(4) Uz odobrenje nadležnog inspekcijskog organa, mogu se priključiti energetski objekti za čiju izgradnju je utvrđen javni interes ili pokrenut postupak eksproprijacije u skladu sa zakonom.

(5) Objekti iz stava 4 ovog člana priključuju se na osnovu obavještenja nadležnog operatora prenosnog ili distributivnog sistema električne energije ili gasa o ispunjenosti ugovorih obaveza iz člana 177 ovog zakona i privremenog ugovora o snabdijevanju, na vrijeme određeno od inspekcijskog organa.

**Procjena vrijednosti izgrađene infrastrukture**

**Član 184**

1. U slučaju kada podnosilac zahtjeva izgradi infrastrukturu za priključenje o svom trošku, u skladu sa ugovorom iz člana 177 stav 2 ovog zakona, operator sistema je dužan da obezbijedi procjenu vrijednosti tako izgrađene infrastrukture angažovanjem nezavinsog procjenitelja.
2. Izuzetno od stava 1 ovog člana,vrijednost izgrađene infrastrukture na naponskom nivou 0/4 kV, nadležni operator utvrđuje na osnovu cjenovnika za otkup infrastrukture.
3. Agencija može po potrebi u postupku davanja saglasnosti na cjenovnik iz stava 2 ovog člana angažovati nezavisnog procjenitelja.

**Ugovor o otkupu**

**Član 185**

(1) Operator sistema vrši otkup izgrađene infrastrukture iz člana 184 ovog zakona na osnovu ugovora o otkupu koji se zaključuje najkasnije u roku od šest mjeseci, od dana dobijanja upotrebne dozvole odnosno drugog akta nadležnog organa, u skladu sa zakonom.

(2) Ugovorom iz stava 1 ovog člana uređuju se međusobna prava i obaveze operatora i investitora i utvrđuje iznos naknade za otkup infrastrukture, koja se sastoji od vrijednosti utvrđene u skladu sa članom 184 ovog zakona i kamate, obračunate za period otplate koja je jednaka stopi povrata na pozajmljeni kapital, utvrđenoj kao trogodišnji ponderisani prosjek kamatnih stopa ugovorenih na aktivna dugoročna kreditna zaduženja mrežnih operatora u Crnoj Gori, koja važi za regulatornu godinu u kojoj se zaključuje ugovor o otkupu.

(3) Operator je dužan da naknadu iz stava 2 ovog člana isplaćuje investitoru u najviše 20 jednakih godišnjih anuiteta.

(4) Danom zaključivanja ugovora iz stava 1 ovog člana izgrađena infrastruktura postaje dio prenosnog ili distributivnog sistema i evidentira se kao osnovno sredstvo u poslovnim knjigama operatora sistema, a otplata anuiteta vrši se u skladu sa dinamikom utvrđenom ugovorom iz člana 175 stav 2 ovog zakona.

(5) Vrijednost osnovnog sredstva iz stava 4 ovog člana, uračunava se u osnovicu za utvrđivanje povrata na sredstva iz člana 60 stav 1 ovog zakona do vrijednosti osnovnih sredstava utvrđenih na osnovu člana 8 stav 3 ovog zakona.

**Član 59**

U članu 186 stav 2 riječi: „na osnovu izdate energetske saglasnosti nadležnog operatora sistema“ zamjenjuju se riječima: “odnosno, novi korisnici na osnovu ugovora iz člana 175 ovog zakona”.

Stav 3 mijenja se i glasi:

»Operator sistema dužan je da utvrđuje trogodišnje programe otkupa infrastrukture iz člana 175 ovog zakona i stava 2 ovog člana, po vrstama sredstava i lokacijama i infrastrukturu uključi u razvojni, odnosno investicioni plan.«

Stav 4 mijenja se i glasi:

“(4) Operator sistema dužan je da plati vlasniku naknadu koja se sastoji od iznosa korigovane vrijednosti infrastrukture, utvrđene u izvještaju nezavisnog procjenitelja koji nije stariji od šest mjeseci prije dana zaključivanja ugovora i kamate iz člana 185 ovog zakona.”

Poslije stava 6 dodaje se novi stav koji glasi:

„(7) U slučaju zaključenja ugovora o otkupu u smislu st. 1 i 2 ovog člana, operator sistema će odrediti novo mjesto priključenja korisnika“.

**Član 60**

U članu 187 st. 3 i 4 mijenjaju se i glase:

“(3) Operator sistema pokreće postupak otkupa dostavljanjem predloga za zaključivanje ugovora vlasniku infrastrukture, u skladu sa programom iz člana 186 stav 3 ovog zakona.

(4) Do zaključivanja ugovora o otkupu prema odobrenom programu iz člana 186 stav 3 ovog zakona korisnik sistema dužan je da, radi obezbjeđenja nesmetanih tokova električne energije operatorima sistema omogući korišćenje opreme koja je potrebna za funkcionisanje prenosnog ili distributivnog sistema i da održava tu infrastrukturu u funkcionalnom stanju, a u slučaju pokrenute inicijative u smislu stava 3 ovog člana, ili rješenja o garantovanju prava na otkup u skladu sa zakonom, omogući operatoru sistema priključenje novih korisnika ukoliko za to postoje kapaciteti.“

Član 61

U članu 196 stav 2 poslije tačke 2 dodaje se nova tačka koja glasi:

„3) vodi evidencije o fakturisanoj realizaciji i naplati električne energije ili gasa pojedinačno za sve grupe kupaca iz stav 1 ovog člana i iste stavi na uvid po zahtjevu nadležnog organa.“

Član 62

U član 204 stav 1 mijenja se i glasi:

„1) krajnji kupac ima pravo na otklanjanje tehničkih i drugih smetnji u isporuci energije od strane nadležnog energetskog subjekta, čiji uzrok nije na unutrašnjoj instalaciji kupca“.

Član 63

U članu 205 stav 4 brišu se tač. 2 i 3.

**Član 64**

U članu 206 stav 1 mijenja se i glasi:

„ Snabdjevač i krajnji kupac su dužni u pisanoj formi zaključiti ugovor o snabdijevanju“.

U stavu 2 poslije tačke 2 dodaje se nova tačka koja glasi:

„2a) elemente ugovora o korišćenju prenosnog ili distributivnog sistema“.

**Član 65**

U članu 209 poslije stava 2 dodaje se novi stav koji glasi:

„(3) Nadležni organ lokalne uprave izdaje dozvolu za obavljanje djelatnosti iz oblasti toplotne energije, u skladu sa uslovima utvrđenim propisom iz člana 211 stav 4 ovog zakona.“

**Član 66**

U članu 211 stav 4 poslije tačke 1 dodaje se nova tačka koja glasi:

„1a) uslove za obavljanje djelatnosti iz člana 3 stav 1 tač. 17, 18 i 19 ovog zakona;“

**Član 67**

U članu 222 stav 2 tačka 5 brišu se riječi: „ priključenju i“.

U tački 6 brišu se riječi: „ili isteka ugovora o priključenju ili“.

**Član 68**

U članu 229 stav 1 poslije tačke 3 dodaje se nova tačka koja glasi:

„(3a)narede vlasnicima i nosiocima drugih prava na nepokretnostima koje se nalaze ispod, iznad ili pored energetskog objekta da omoguće pristup operatorima sistema radi izvođenja radova kojima se uspostavlja snabdijevanje električnom energijom ili se otklanja konkretna opasnost po ljude i imovinu.“

**Član 69**

# U članu 231 stav 1 poslije tačke 3 dodaju se dvije nove tačke koje glase:

# „3a) obavlja energetsku djelatnost protivno uslovima iz licence(član 65 stav 3a);

# 3b) obavlja energetsku djelatnost nakon isteka perioda na koji je licenca izdata (član 66 stav 1);“

# Poslije tačke 6 dodaje se nova tačka koja glasi:

# „6a) obavlja energetsku djelatnost nakon privremenog oduzimanja ili oduzimanja licence (član 76 st. 2 i 4);“

# Tačka 20 mijenja se i glasi:

»kao snabdjevač električnom energijom na računu ili promotivnom materijalu uz račun krajnjem kupcu, ne učini dostupnim najmanje jednom godišnje informacije o uticajima na životnu sredinu, u odnosu na emisije ugljendioksida i druge štetne emisije koje nastaju u proizvodnji električne energije iz svih izvora energije korišćenih za snabdijevanje kupaca električnom energijom u prethodnoj godini (član 95 stav 3);«

Tačka 21 mijenja se i glasi:

»kao snabdjevač koji vrši snabdijevanje kupca - proizvođača iz stava 1 ovog člana ne otkupljuje višak proizvedene električne energije po cijeni energije iz ugovora o snabdijevanju (član 96 stav 2 ovog zakona);”

Tačka 22 mijenja se i glasi:

“kao operator distributivnog sistema snabdijevaču i operatoru tržišta električne energije mjesečno ne dostavlja podatke o mjerenju na mjestu konekcije kupca-proizvođača distributivnog sistema, a na zahtjev Agencije, Ministarstva ili operatora tržišta električne energije i podatke o mjerenju ukupne proizvedene električne energije (član 97 stav 3);”

Poslije tačke 22 dodaju se 3 nove tačke koje glase:

“22a) kao snabdijevač ne vrši finalni obračun količina predate i preuzete električne energije 1. aprila svake godine, a obračunati višak ne plati kupcu-proizvođaču po cijeni energije iz ugovora o snabdijevanju, bez obračunavanja naknada utvrđenih ovim zakonom, u tarifi u kojoj je energija proizvedena (član 96 stav 9);

22b) kao snabdjevač obračunati višak energije iz stava 9 ovog člana ne plati kupcu-proizvođaču u roku od 30 dana od dana obračuna, ako ugovorom o snabdijevanju nije drugačije utvrđeno (član 96 stav 10);

22v) kao operator prenosnog ili distributivnog sistema na koji je priključen objekat koji koristi obnovljive izvore energije ili visokoefikasnu kogeneraciju, na zahtjev proizvođača električne energije ne izda potvrdu da je obezbijedio mjerenje količine električne energije u skladu sa stavom 3 ovog člana (član 99 stav 4);”

# Tačka 35 mijenja se i glasi:

# „kao operator prenosnog sistema električne energije polazeći od stanja i stepena iskrišćenosti sistema, ne utvrdi desetogodišnji plan razvoja prenosnog sistema i ne dostavi Agenciji na saglasnost najkasnije do 1. juna godine koja prethodi prvoj godini regulatornog perioda, usklađen sa Nacionalnim energetskim i klimatskim planom”. (član 112, stav 2 tačka 27);”

# Tačka 36 mijenja se i glasi:

# “kao operator prenosnog sistema električne energije, prema potrebama korisnika sistema u skladu sa prostorno-planskim dokumentima, ne utvrdi investicioni plan za period koji odgovara dužini regulatornog perioda i ne dostavi Agenciji na davanje saglasnosti zajedno sa planom iz tačke 27 ovog člana (član 112, stav 2 tačka 28);”

# Tačka 54 mijenja se i glasi:

# “kao operator distributivnog sistema elktrične energije ne utvrdi i ne zaključi formularne ugovore, kojima se reguliše korišćenje distributivnog sistema sa korisnicima sistema i nabavka električne energije za pokrivanje gubitaka u distribuciji sa ponuđečima na tržištu (član 116 stav 1 tačka 9);”

# Poslije tačke 75 dodaju se dvije nove tačke koje glase:

# “75a) kao učesnici na tržištu električne energije iz stava 2 tač. 1 do 7 i tačka 10, operatoru tržišta ne plaćaju naknadu za rad iz člana 58 stav 2 tačka 5 ovog zakona, koju utvrđuje Agencija u skladu sa zakonom (član 124 stav 6);

# 75b) kao učesnici na tržištu električne energije naknadu iz stava 6 ovog člana, koja se plaća u skladu sa tržišnim pravilima ne zaključi poseban ugovor, sa operatorom tržišta u roku od 15 dana od dana dostavljana i na osnovu ispostavljenog računa (član 124 stav 7)”

# Poslije tačke 76 dodaje se nova tačka koja glasi:

# “76a) kao operatori sistema svoju balansnu odgovornost prenesu na druge balansno odgovorne subjekte.( član 125 stav 8).”

# Tačka 77 mijenja se i glasi:

# “kao operatori sistema operatoru tržišta ne dostavljaju podatke neophodne za količinski obračun odstupanja u rokovima definisanim tržišnim pravilima (126 stav 2);«

# Poslije tačke 77 dodaje se nova tačka koja glasi:

# “77a) kao berza svoje usluge ne pruža na nepristrasan, nediskriminatoran i transparentan način, i ne obezbijedi njihovu dostupnost svim učesnicima na berzi koji zadovoljavaju uslove za učešće na organizovanom tržištu (član 127a stav 5);”

Poslije tačke 78 dodaju se dvije nove tačke koje glase:

“78a) kao operator tržišta, na zahtjev, Ministarstvu ne dostavi podatke vezane za tržište električne energije (član 129 stav 10);

78b) kao učesnici na tržištu električne energije podatke iz člana 129 stav 1 ovog zakona, ne dostavljaju operatoru tržišta u roku od sedam dana od dana dostavljanja zahtjeva (član 129 stav 11);“

Poslije tačke 81 dodaje se nova tačka koja glasi:

„81a) Kao organ državne uprave iz stava 3 ovog člana predlaže članove organa upravljanja energetskih subjekata koji obavljaju djelatnost proizvodnje i/ili snabdijevanja električnom energijom (član 135 stav 5);«

Tačka 83 mijenja se i glasi:

»kao energetski subjekat koji pruža javne usluge ne vodi odvojeno poslovne knjige i ne sastavlja odvojene finansijske izvještaje za svaku javnu uslugu koju pruža, osim za javnu uslugu iz člana 88 stav 1 tačka 3 (član 138 stav 2)«

Tačka 90 mijenja se i glasi:

»kao operator prenosnog sistema gasa, ne utvrdi desetogodišnji plan razvoja prenosnog sistema gasa, usklađen sa Nacionalnim energetskim i klimatskim planom i planom razvoja susjednih prenosnih sistema, koji se ažurira najmanje svake treće godine i ne dostavi Agenciji na odobravanje (član 142 stav 1 tačka 14)«

Tačka 98 mijenja se i glasi:

»kao operator distributivnog sistema gasa, ne utvrdi desetogodišnji plan razvoja distributivnog sistema gasa u skladu sa Nacionalnim energetskim i klimatskim planom i desetogodišnjim planom razvoja prenosnog sistema gasa, koji se ažurira najmanje svake treće godine i ne dostavi Agenciji na odobravanje (član 145 stav 1 tačka 8)«

Poslije tačke 98 dodaje se nova tačka koja glasi:

»98a) kao operator postrojenja za TPG u slučaju iz stava 2 ovog člana, na zahtjev Agencije ne dostavi metodologiju po kojoj su utvrđene cijene, sa potrebnom dokumentacijom, a naročito za izračunavanje operativnih troškova, amortizacije, ukalkulisane dobiti, odnosno prihoda (član 152 a stav 3);«

**Član 70**

Poslije člana 231 dodaje se novi član koji glasi:

**„Član 231a**

(1) Novčanom kaznom u iznosu od 1% do 10% ukupnog godišnjeg prihoda u finansijskoj godini koja je prethodila godini kada je prekršaj učinjen kazniće se pravno lice ako kao operator prenosnog sistema električne energije ne obezbijedi nediskriminatorni tretman svih korisnika sistema, posebno u odnosu na povezane subjekte (član 112 stav 2).

(2) Novčanom kaznom u iznosu od 1% do 10% ukupnog godišnjeg prihoda u finansijskoj godini koja je prethodila godini kada je prekršaj učinjen kazniće se pravno lice ako kao operator prenosnog sistema gasa, pod nediskriminatornim uslovima, ne pruža usluge korisnicima sistema ili kategorijama korisnika sistema, bez davanja prioriteta svojim povezanim subjektima (član 142 stav 1 tačka 6).

(3) Za prekršaj iz st. 1 i 2 ovog člana kazniće se i odgovorno lice u pravnom licu novčanom kaznom u iznosu od 500 do 4000 eura. »

**Član 71**

U članu 232 stav 1 tačka 1 briše se.

Tačka 2 mijenja se i glasi:

»2) kao operator prenosnog ili distributivnog sistema električne energije ili gasa ne zaključi ugovor iz člana 175 stav 2 ovog zakona i ne obezbijedi prioritet u priključenju energetskih objekata za proizvodnju energije iz obnovljivih izvora, ako ne postoje tehnička ograničenja u prenosnom ili distributivnom sistemu i ako uređaji i instalacije objekta koji se priključuje ispunjavaju uslove utvrđene zakonom i tehničkim propisima (član 175 stav 3);«

Poslije tačke 2 dodaju se dvije nove tačke koje glase:

»2a) kao operator prenosnog sistema električne energije ili gasa odbije priključenje novog objekta za proizvodnju električne energije, sistema za skladištenje, postrojenja za TPG ili regasifikaciju, kao i velikog industrijskog kupca, po osnovu budućih ograničenja raspoloživih kapaciteta sistema ili po osnovu mogućih dodatnih troškova koji se odnose na neophodno povećanje kapaciteta sistema (član 175 stav 4);

2b) kao operator prenosnog ili distributivnog sistema električne energije ili gasa podnosioca zahtjeva ne upozna sa načinom i postupkom zaključivanja ugovora iz stava 2 ovog člana i njegovim sadržajem.« (član 175 stav 5);«

Tačka 3 mijenja se i glasi:

»kao operator prenosnog ili distributivnog sistema električne energije ili gasa podnosiocu zahtjeva iz člana 175 stava 1 ovog zakona ne dostavi prijedlog ugovora iz člana 175 stav 2, u roku od 15 dana od dana prijema urednog zahtjeva (član 176 stav 1)«

Poslije tačke 3 dodaje se nova tačka koja glasi:

»3a) kao podnosilac zahtjeva koji je zaključio ugovor iz člana 175 ovog zakona, ne plati naknadu za priključnu snagu iz st. 1 i 2 ovog člana, u roku od 15 dana od dana zaključenja ugovora (član 177 stav 4);«

Tačka 4 mijenja se i glasi:

»kao operator prenosnog ili distributivnog sistema, u roku od 15 dana od dana prijema obavještenja o ispunjenosti ugovornih obaveza podnosioca zahtjeva, ne cijeni ispunjenost obaveza iz ugovora iz člana 175 stav 2 ovog zakona i ako su ispunjene sve obaveze, ne obavještava podnosioca zahtjeva da može zaključiti ugovor o snabdijevanju sa izabranim snabdijevačem i druge ugovore u skladu sa ovim zakonom (član 178 stav 1)«

Poslije tačke 4 dodaju se dvije nove tačke koje glase:

»4a) kao operator prenosnog ili distributivnog sistema električne energije ili gasa mjerni uređaj, odnosno mjerno-regulacionu stanicu za priključenje objekta krajnjeg kupca, odnosno proizvođača energije na sistem ne ugradi kao svoje sredstvo i ne održava, ne obezbjeđuje tačnost mjerenja i ne vrši mjerenje energije.(član 179 stav 1);

4b) kao podnosilac zahtjeva za priključenje ili povećanje priključne snage, odnosno kapaciteta na prenosni ili distributivni sistem električne energije ili gasa ne plati naknadu za priključnu snagu (član 180 stav 1);«

Tačka 5 mijenja se i glasi:

»kao snabdjevač prije početka snabdijevanja krajnjeg kupca, operatoru sistema ne prijavi ugovor, odnosno svaku promjenu ugovora i ne dostavi podatke o: krajnjem kupcu, mjestu primopredaje energije, vrsti ugovora i periodu snabdijevanja.” (član 182 stav1)

Poslije tačke 5 dodaje se sedam novih tačaka koje glase:

»5a) kao operator prenosnog ili distributivnog sistema električne energije ili gasa, na osnovu ugovora iz člana 182 stav 2 ovog zakona, ne priključi objekat krajnjeg kupca na prenosni ili distributivni sistem u roku koji ne može biti duži od sedam dana, od dana prijavljivanja (član 182 stav 3);

5b)kao podnosilac zahtjeva za priključenje na prenosni odnosno distributivni sistem, koji je zaključio ugovor iz člana 175 stav 2 ovog zakona, osim obavještenja iz člana 183 stav 2 ovog zakona za period privremenog priključenja ne zaključi i ugovor o korišćenju prenosnog odnosno distributivnog sistema, ugovor o snabdijevanju, a na zahtjev operatora ugovor o otkupu energije i ugovor o balansnoj odgovornosti (član 183 stav 3);

5g) kao operator naknadu iz člana 185 stav 2 ovog zakona ne isplaćuje investitoru u najviše 20 jednakih godišnjih anuiteta (član 185 stav 3);

5d) kao operator sistema ne utvrđuje trogodišnje programe otkupa infrastrukture iz čl- 175 i 186 stav 2 ovog zakona, po vrstama sredstava i lokacijama i infrastrukturu uključi u razvojni, odnosno investicioni plan (član 186 stav 3);

5dj) kao operator sistema ne plati vlasniku naknadu koja se sastoji od iznosa korigovane vrijednosti infrastrukture, utvrđene u izvještaju nezavisnog procjenitelja koji nije stariji od šest mjeseci prije dana zaključivanja ugovora i kamate iz člana 185 ovog zakona (član 186 stav 4);

5e) kao korisnik sistema do zaključivanja ugovora o otkupu prema odobrenom programu iz člana 186 stav 3 ovog zakona korisnik sistema, radi obezbjeđenja nesmetanih tokova električne energije operatorima sistema ne omogući korišćenje opreme koja je potrebna za funkcionisanje prenosnog ili distributivnog sistema i ne održava tu infrastrukturu u funkcionalnom stanju, a u slučaju pokrenute inicijative u smislu člana 187 stav 3 ovog zakona, ili rješenja o garantovanju prava na otkup u skladu sa zakonom, ne omogući operatoru sistema priključenje novih korisnika ukoliko za to postoje kapaciteti (član 187 stav 4);

5ž) kao snabdjevač i krajnji kupac u pisanoj formi ne zaključe ugovor o snabdijevanju“. (član 206 stav 1);“

**Član 72**

Poslije člana 234 dodaje se novi član koji glasi:

**„234a**

Ograničenje iz člana 8 stav 3 ne primjenjuje se na investicije odobrene prije stupanja na snagu ovog zakona.

Operator prenosnog sistema i operator distributivnog sistema električne energije zaključiće ugovor kojim se regulišu međusobna prava i obaveze na mjestu razgraničenja odgovornosti, do 31. decembra 2020.godine.

**Član 73**

Poslije člana 235 dodaje se novi član koji glasi:

**„Rokovi za donošenje propisa**

**Član 235a**

(1) Propisi na osnovu ovlašćenja iz ovog zakona donijeće se u roku od šest mjeseci od dana stupanja na snagu ovog zakona.

(2) Akt iz člana 8 stav 3 donijeće se u roku od 30 dana od dana stupanja na snagu ovog zakona.

(3) Propis iz člana 100 stav 7 ovog zakona uskladiće se sa odredbama ovog zakona u roku od tri mjeseca od stupanja na snagu ovog zakona.

(4)Pravila iz člana 100 stav 8 ovog zakona donijeće se u roku od devet mjeseci od dana stupanja na snagu ovog zakona.

(5) Propis iz člana 103 stav 2 ovog zakona operator tržišta je dužan da donese u roku od 60 dana od stupanja na snagu propisa iz stava 3 ovog člana.

(6) Do donošenja propisa iz st. 1, 3, 4, i 5 ovog člana primjenjivaće se propisi koji su važili do stupanja na snagu ovog zakona.

**Član 74**

**„Primjena propisa**

**Član 235b**

Propis iz člana 100 stav 8 ovog zakona, primjenjivaće se nakon prijema operatora tržišta u evropsko udruženje organizacija koje izdaju garancije porijekla.

**Član 75**

Poslije člana 241 dodaju se dva nova člana koja glase:

**„ Rok za preuzimanje poslova izdavanja garancija porijekla**

**Član 241a**

1. Operator tržišta će preuzeti poslove Agencije na izdavanju garancija porijekla u roku od 15 dana od dana stupanja na snagu propisa iz člana 235a stav 5 ovog zakona.
2. Do preuzimanja poslova iz stava 1 ovog člana od strane operatora tržišta, Agencija će nastaviti da izdaje garancije porijekla u skladu sa odredbama Zakona o energetici ("Službeni list CG“, br. 5/16 i 51/17).

**Član 76**

**„Prenos sredstava**

**Član 241b**

1. Agencija je dužna da sredstva prikupljena u skladu sa finansijskim planom za nabavku softverske aplikacije za vođenje registra garancija porijekla, u skladu sa pravilima evropskog udruženja organizacija koje izdaju garancije porijekla, prenese operatoru tržišta u roku od 15 dana od dana preuzimanja poslova u skladu sa članom 241a stav 1 ovog zakona.
2. Sredstva iz stava 1 ovog člana ne mogu imati karakter ostalih prihoda prilikom utvrđivanja regulatorno dozvoljenog prihoda operatora tržišta.
3. Sredstva iz stava 1 ovog člana mogu se koristiti isključivo za namjenu za koju su i prikupljena.“

**Član 77**

Poslije člana 246 dodaje se novi član koji glasi:

„**Član 246a**

„(1)Kupac koji je priključen na prenosni ili distributivni sistem bez saglasnosti za priključenje, a ispunjava uslove utvrđene tehničkim propisima i snabdijevač dužni su da najkasnije do 31.decembra 2021. godine zaključe ugovor o snabdijevanju.

(2) Ispunjenost uslova iz stava 1 ovog člana, kupac dokazuje odgovarajućim atestom i jednopolnom šemom instalacije, o čemu operator sistema dostavlja obavještenje izabranom snabdjevaču.

(3) Kupac iz stava 1 dužan je da plati naknadu za priključnu snagu prema snazi iskazanoj u jednopolnoj šemi instalacije iz stava 2 ovog člana.“

(4) Nakon potpisivanja ugovora iz stava 1 ovog člana operator prenosnog ili distributivnog sistema električne energije ili gasa, sa nadležnim snabdjevačem zaključuje ugovor o korišćenju prenosnog ili distributivnog sistema.

**Član 78**

U članu 248 poslije stava 1 dodaju se dva nova stava koji glase:

„Za kupce iz prethodnog stava koji nijesu zaključili ugovor o snabdijevanju u pisanoj formi, do zaključenja istih smatra se da su snabdjevač i kupac u ugovornom odnosu po pristupu.

Snabdjevač ima pravo da kupcu iz stava 2 ovog člana  obustavi isporuku električne energije ukoliko i nakon pisanog zahtjeva za zakljucenje ugovora o snabdijevanju od strane snabdjevača, kupac odbije da  zaključi ugovor o snabdijevanju.“

Stav 3 briše se.

Poslije stava 4 dodaju se dva nova stava koji glase:

„(6) Snabdjevač iz stava 2 ovog člana dužan je da do 1. januara 2021. godine zaključi ugovore o snabdijevanju sa krajnjim kupcima, koji na dan stupanja na snagu ovog zakona nemaju zaključen ugovor o snabdijevanju u pisanoj formi, u skladu sa ovim zakonom.

(7) Realizacija obaveze iz stava 5 ovog člana vrši se po prijemu obavještenja iz člana 246a stav 2 ovog zakona.“

Dosadašnji stav 2 postaje stav 4, a stav 4 postaje stav 5.

Član 79

U članu 249 stav 1 tačka 6 briše se.

**Član 80**

U članu 251 stav 1 zarez i riječi: „preko odvojenog računa“ brišu se.

.

Član 81

Ovaj zakon stupa na snagu osmog dana od dana objavljivanja u „Službenom listu Crne Gore“.

**OBRAZLOŽENJE**

**I. USTAVNI OSNOV**

Ustavni osnov za donošenje Zakona o izmjenama i dopunama Zakona o energetici sadržan je u članu 16 stav 1 tačka 5 Ustava Crne Gore, kojim je propisano da se zakonom, u skladu sa Ustavom, uređuju i druga pitanja od interesa za Crnu Goru.

**II. RAZLOZI ZA DONOŠENJE ZAKONA**

Zakonom o energetici („Službeni list CG“, br. 5/16 i 51/17), određene su energetske djelatnosti i uređeni uslovi i način njihovog obavljanja radi kvalitetnog i sigurnog snabdijevanja krajnjih kupaca energijom, podsticanja proizvodnje energije iz obnovljivih izvora i visokoefikasne kogeneracije, način organizovanja i upravljanja tržištem električne energije i gasa, kao i druga pitanja od značaja za energetiku.

Zakon o izmjenama i dopunama Zakona o energetici donosi se u cilju pojednostavljenja i skraćenja postupka priključenja objekata korisnika na elektroenergetski sistem, preciziranja zakonskog okvira za berzanski oblik trgovanja električnom energijom, kao i usklađivanja postupka izdavanja i korišćenja garancija porijekla sa pravilima evropskog udruženja organizacija koje izdaju garancije porijekla. Takođe, ovim izmjenama zakona se vrši preciziranje odredbi kojima se uređuje obavljanje energetskih djelatnosti u oblasti gasa i toplotne energije i propisuju povoljniji uslovi za proizvodnju električne energije iz obnovljivih izvora ili visokoefikasne kogeneracije za sopstvene potrebe.

Izmjenama i dopunama ovog zakona, obezbijediće se uslovi za efikasnije funkcionisanje tržišta električne energije, kao i obezbjeđivanje potpune nezaviznosti operatora prenosnog sistema električne energije.

**III. USAGLAŠENOST SA EVROPSKIM ZAKONODAVSTVOM I POTVRĐENIM MEĐUNARODNIM KONVENCIJAMA**

Zakon o energetici („Službeni list CG“, broj 5/16 i 51/17) je usklađen sa ključnim zahtjevima relevantnih direktiva Evropske Unije iz oblasti energetike.

Pojedinim izmjenama i dopunama Zakona izvršeno je dodatno usklađivanje sa zahtjevima Direktive 2009/72/EZ o zajedničkim pravilima za unutrašnje tržište električne energije, Direktive 2009/73/EZ o zajedničkim pravilima za unutrašnje tržište prirodnog gasa i Regulative (EU) 2018/1999 o upravljanju energetskom unijom i djelovanjem u području klime.

**IV OBJAŠNJENJE OSNOVNIH PRAVNIH INSTITUTA**

**U članu 1** vrši se dopuna člana 6 stav 1 važećeg zakona, na način da se definišu novi izrazi koji se upotrebljavaju u izmijenjenim odredbama ovog zakona.

**U članu 2** vrše se izmjene člana 7 važećeg zakona, na način da se kao osnovni strateški dokument u oblasti energetike uvodi Energetska politika Crne Gore, kojom se utvrđuju dugoročni ciljevi, ekonomski i institucionalno-organizacioni okvir energetskog razvoja. U skladu sa Energetskom politikom vrši se planiranje energetskog razvoja kroz sljedeće planske dokumente: nacionalni energetski i klimatski plan Crne Gore, akcioni plan razvoja i korišćenja daljinskog grijanja i/ili hlađenja i visokoefikasne kogeneracije, lokalni energetski planovi i energetski bilans. Umjesto strategije razvoja energetike Crne Gore, akcionog plana za sprovođenje strategije razvoja energetike Crne Gore, akcionog plana korišćenja energije iz obnovljivih izvora i akcionog plana za energetsku efikasnost uvodi se novi integralni strateški dokument „nacionalni energetski i klimatski plan Crne Gore“, koji se izrađuje i sprovodi u skladu sa Regulativom (EU) 2018/1999 o upravljanju energetskom unijom i djelovanjem u području klime.

U članu 3 vrši se dopuna člana 8 važećeg zakona, na način da se posle stava 2 dodaje novi stav.

Planiranje energetskog razvoja usmjereno je na postizanje ciljeva propisanih Zakonom. Naime, usmjereno je na obez­bje­đe­nje odr­ži­ve pro­iz­vod­nje ener­gi­je, raz­voj različitih izvora energije i podsticanje privatnog sektora u oblasti energetike, s jedne strane, i na obezbjeđenje zaštite krajnjih kupaca energije, s druge strane. Novim konceptom priključenja, koji je predložen ovim izmjenama i dopunama Zakona, obezbjeđuje se jednostavnija i brža procedura priključenja budućih korisnika prenosnog i distributivnog sistema. Koncept podrazumijeva mogućnost da budući korisnici sami grade infrastrukturu potrebnu za priključenje, kada operatori sistema nijesu u mogućnosti da je izgrade u traženom roku, kao i pravo i obavezu otkupa te infrastrukture od strane operatora sistema. S obzirom da izgradnja novih elementata sistema direktno utiče na cijene po kojima svi korisnici plaćaju korišćenje prenosnog i distributivnog sistema, neophodno je obezbijediti njihovu zaštitu kroz utvrđivanje maksimalnog dozvoljenog rasta vrijednosti osnovnih sredstava operatora sistema po osnovu investicija i programa otkupa, kako je i predloženo novim stavom koji se dodaje u član 8 Zakona.

**U članu 4** poslije člana 8 važećeg zakona, dodaju se dva nova člana (Član 8a i Član 8b). U članu 8a propisuje se sadržaj nacionalnog energetskog i klimatskog plana i period na koji se donosi. Takođe, ovim članom je propisano da nacionalni energetski i klimatski plan priprema organ državne uprave nadležan za poslove energetike u saradnji sa organom državne uprave nadležnim za zaštitu životne sredine i pitanja klimatskih promjena.

U članu 8b propisano je da sprovođenje nacionalnog energetskog i klimatskog plana prate organ državne uprave nadležan za poslove energetike i organ državne uprave nadležan za zaštitu životne sredine i pitanja klimatskih promjena i da o njegovog realizaciji svake druge godine pripremaju izvještaj. U ovom članu je određen i glavni sadržaj izvještaja. Pored toga, ovim članom je propisano da se izvještaj dostavlja Vladi Crne Gore i nadležnom organu Energetske zajednice odnosno nadležnom organu Evropske unije, nakon pristupanja Crne Gore Evropskoj uniji.

**U** **članu 5** je propisano brisanje čl. 9, 10 i 11 važećeg zakona koji se odnose na strategiju razvoja energetike, akcioni plan za sprovođenje strategije razvoja energetike i praćenje njihove realizacije, a što je posljedica izmjena predviđenih u članu 2 ovog zakona.

**U** **članu 6** je propisana izmjena člana 12 stav 1 važećeg zakona, koja je posljedica izmjene člana 7 važećeg zakona. Ovom izmjenom je predviđeno da se lokalni energetski plan, usklađuje sa nacionalnim energetskim i klimatskim planom i akcionim planom razvoja i korišćenja daljinskog grijanja i/ili hlađenja i visokoefikasne kogeneracije.

**U** **članu 7** je propisana izmjena člana 18 važećeg zakona, kojom se briše akcioni plan korišćenja energije iz obnovljivih izvora, iz razloga što taj plan, u skladu sa Direktivom 2009/28/EZ o promociji korišćenja energije iz obnovljivih izvora, obuhvata period do 2020. godine. Regulativom (EU) 2018/1999 o upravljanju energetskom unijom i djelovanjem u području klime predviđeno je donošenje integrisanih nacionalnih energetskih i klimatskih planova za period do 2030. godine. S obzirom da se Regulativom (EU) 2018/1999 zahtijeva da se nacionalnim energetskim i klimatskim planom, pored ostalog, utvrđuje udio energije iz obnovljivih izvora u ukupnoj finalnoj potrošnji energije u 2030. godini, propisano je da se umjesto akcionog plana korišćenja energije iz obnovljivih izvora donosi nacionalni energetski i klimatski plan.

**U članu 8** predviđeno je brisanje člana 19 važećeg zakona, koji se odnosi na izvještaj o realizaciji akcionog plana korišćenja energije iz obnovljivih izvora. Ova izmjena je u skladu sa izmjenom člana 18 važećeg zakona.

**U** **članu 9** vrši se izmjena člana 20 st. 4 i 7 važećeg zakona, na način da se akcioni plan razvoja i korišćenja daljinskog grijanja i/ili hlađenja i visokoefikasne kogeneracije, umjesto sa strategijom razvoja energetike, usklađuje sa nacionalnim energetskim i klimatskim planom.

U čl. 10 i 11 vrši se izmjena naziva Poglavlja IV i čl. 27 i 28 važećeg zakona. Navedenim izmjenama predviđena je promjena naziva Regulatorne agencije za energetiku iz razloga usklađivanja sa nadležnostima utvrđenim Zakonom o komunalnim djelatnostima („Službeni list CG“, br. 55/16). Zbog navedenog naziv „Regulatorna agencija za energetiku“ mijenja se u „Regulatorna agencija za energetiku i regulisane komunalne djelatnosti“.

**U članu 12** vrši se dopuna člana 39 važećeg zakona, koja se odnosi na donošenje i objavljivanje statuta Agencije.

**Članom 13** propisano je brisanje člana 40 važećeg zakona, kojim je, između ostalog, predviđeno da na statut Agencije saglasnst daje Vlada. Ova izmjena je u skladu sa zahtjevom Evropske komisije da se unaprijedi stepen nezavisnosti Agencije, iskazanom u Izvještaju Evropske komisije o Crnoj Gori za 2019. godinu.

**U članu 14** vrši se izmjena i dopuna člana 43 važećeg zakona, na način da se metodologija za utvrđivanje regulatorno dozvoljenog prihoda operatora sistema i cijena, rokova i uslova za korišćenje postrojenja za TPG primjenjuje samo u slučaju da je postrojenje za TPG povezano na prenosni ili distributivni sistem. Takođe, predložene izmjene omogućavaju primjenu dodatnih regulatornih mehanizama za unapređenje nivoa kvaliteta isporuke i snabdijevanja električnom energijom.

**U članu 15** vrši se dopuna člana 44 važećeg zakona, na način da se precizira da Agencija odobrava metodologiju za utvrđivanje naknada za priključenje postrojenja za TPG samo u slučaju ako su ista povezana na prenosni ili distributivni sistem.

**U članu 16** vrši se izmjena i dopuna člana 45 važećeg zakona, na način da se precizira da Agencija odobrava naknade za priključenje sistema za skladištenje gasa, samo u slučaju ako su ista povezana na prenosni ili distributivni sistem. Takođe, u skladu sa drugim izmjenama ovog zakona proširuju se nadležnosti Agencije u dijelu koji se odnosi na odobravanje cijena i naknada.

U članu 17 vrši se izmjena i dopuna člana 48 važećeg zakona, na način da se proširuje nadležnost Agencije u smislu nadzora nad radom energetskih subjekata u dijelu vođenja poslovnih knjiga za regulatorne potrebe i primjenu regulatornog kontnog plana i poslove vezane za garancije porijekla. Takođe, izvršeno je transponovanje člana 22 st. 7 i 8 Direktive 2009/72/EZ o zajedničkim pravilima za unutrašnje tržište električne energije, koji se odnosi na mjeru koju Agencija može preduzeti u slučaju da operator prenosnog sistema nije realizovao projekat od zajedničkog interesa za Energetsku zajednicu ili projekat od uzajamnog interesa.

U članu 18 vrši se izmjena člana 51 važećeg zakona, iz razloga usaglašavanja sa izmjenama člana 43 važećeg zakona.

U članu 19 vrši se izmjena člana 55 važećeg zakona, iz razloga što su poslovi vezani za garancije porijekla iz nadležnosti Agencije preneseni u nadležnost operatora tržišta električne energije.

U članu 20 vrši se izmjena člana 56 važećeg zakona, iz razloga promjene koncepta pristupa i priključenja korisnika na prenosni ili distributivni sistem, čime se mijenjaju i nadležnosti Agencije u dijelu odlučivanja po žalbama korisnika.

U članu 21 vrši se izmjena člana 59 važećeg zakona, na način da zahtjev za utvrđivanje regulatorno dozvoljenog prihoda i cijena i naknada, Agenciji, pored drugih energetskih subjekata podnose i operator skladišta gasa i operator postrojenja za TPG. Izmjenama ovog člana predviđena je i obaveza operatorima prenosnog i distributivnog sistema da vode poslovne knjige za regulatorne potrebe. Takođe, preciziraju se i elementi regulatorno dozvoljenog prihoda operatora tržišta, kojima se obezbjeđuju sredstva neophodna za obavljanje regulisane djelatnosti operatora tržišta.

U članu 22 vrši se izmjene i dopune člana 60 važećeg zakona, koje se odnose na regulatorni tretman osnovnih sredstava operatora prenosnog i distributivnog sistema, kojim se omogućava primjena ograničenja rasta vrijednosti osnovnih sredstava koju donosi Vlada u skladu sa članom 3 ovih izmjena.

Takođe, propisuje se mogućnost uvođenja mehanizma ograničavanja podsticaja na investicije u prenosni i distributivni sistem. Svrha ovog mehanizma je da se obezbijedi zaštita korisnika sistema na način što će se podzakonskim aktima regulatornog tijela definisati mjera podsticanja investicija u sistem, zavisno od realizovanih investicija operatora i potrebe za novim investicionim ulaganjima.

U članu 23 vrši se izmjene i dopune člana 62 važećeg zakona kojima se omogućava primjena dodatnih regulatornih mehanizama za unapređenje nivoa kvaliteta isporuke i snabdijevanja električnom energijom. Takođe, dopunom ovog člana propisuje se da se način utvrđivanja vrijednosti osnovnih sredstava koja ulaze u osnovicu za utvrđivanje povrata na sredstva preciznije definiše metodologijama za utvrđivanje regulatorno dozvoljenog prihoda i cijena korišćenja prenosnog i distributivnog sistema. Pored navedenog vrši se usklađivanje sa ostalim odredbama važećeg zakona koje se odnose na oblast gasa, u cilju njihove primjenljivosti.

U članu 24 vrši se dopuna člana 65 važećeg zakona. Predložena izmjena je rezultat višegodišnjeg iskustva u primjeni odgovarajućih odredbi važećeg zakona, koje ukazuje da je potrebno prilagoditi postojeće zakonsko rješenje, a sve u cilju otklanjanja uočene biznis barijere u postupku izdavanja licenci za obavljanje energetskih djelatnosti.

U članu 25 vrši se dopuna člana 73 važećeg zakona, na način da se omogući da poslove rukovanja gasnim instalacijama kapaciteta do 30m³ na punionicama auto gasa obavlja lice koje ima najmanje III nivo kvalifikacije obrazovanja i položen stručni ispit.

**U članu 26** vrši se dopuna člana 74 važećeg zakona, kojom se proširuje mogućnost obavljanja energetskih djelatnosti bez licence.

**U članu 27** vrši se izmjena člana 79 važećeg zakona, na način da se godišnji plan izdavanja energetskih dozvola za izgradnju objekata za proizvodnju električne energije snage do 1 MW, umjesto sa strategijom razvoja energetike, akcionim planom za njeno sprovođenje i akcionim planom korišćenja energije iz obnovljivih izvora, usklađuje sa nacionalnim energetskim i klimatskim planom.

**U članu 28** vrši se izmjena člana 82 važećeg zakona, koja je posljedica izmjena u članu 2 ovog zakona.

**U članu 29** vrši se izmjena člana 91 važećeg zakona, u skladu sa Direktivom 2009/72/EZ.

**U članu 30** vrši se izmjena člana 93 važećeg zakona, koja je posljedica odredaba iz člana 47 ovog zakona.

**U članu 31** vrši se izmjena člana 95 važećeg zakona, na način da se detaljnije uređuje mehanizam izračunavanja, provjere i prikazivanja udjela proizvedene električne energije u proizvedenoj i isporučenoj električnoj energiji u Crnoj Gori, u cilju primjene zajedničkih pravila evropskog udruženja organizacija koje izdaju garancije porijekla.

**U članu 32** vrši se izmjena člana 96 važećeg zakona, u cilju stvaranja uslova za veći obim proizvodnje električne energije iz obnovljivih izvora ili visokoefikasne kogeneracije za sopstvene potrebe i razmjenu električne energije na mjestu konekcije.

**U članu 33** vrši se izmjena člana 98 važećeg zakona, kojom se obavezni otkup električne energije po tržišnim uslovima može dodijeliti samo u konkurentnom postupku prikupljanja ponuda, na osnovu jasnih, transparentnih i nediskriminatornih kriterijuma.

**U čl. 34, 35 i 36** vrše se izmjene čl. 99, 100 i 103 važećeg zakona, na način da je nadležnost za postupak sa garancijama porijekla sa Agencije prenijet na operatora tržišta električne energije, imajući u vidu djelatnost ovog operaora i buduće obaveze u vezi garancija porijekla.

Naime, ovim članovima se razrađuje koncept neophodan za primjenu zajedničkih pravilaevropskog udruženja organizacija koje izdaju garancije porijekla

**U članu 37** vrši se izmjena člana 107 važećeg zakona kojom se precizira način određivanja udjela tehničkih gubitaka u priključnom vodu za svaki pojedinačni proizvodni objekat, u slučaju da više proizvodnih objekata predaju električnu energiju u sistem na zajedničkom mjestu predaje.

**U članu 38** vrši se izmjena člana 112 važećeg zakona, na način da seuvodi novi način dugoročnog i srednjoročnog planiranja razvoja prenosnog sistema. Višegodišnje iskustvo u primjeni odgovarajućih odredbi važećeg zakona, ukazalo je da je potrebno prilagoditi postojeće zakonsko rješenje kako bi se podstakla pravovremena izrada kvalitetnih planskih dokumenata uvažavajući trajanja regulatornih perioda, kao i moguću potrebu za njihovim ažuriranjem.

**U članu 39** vrši se izmjena člana 114 važećeg zakona, na način da se pravilima za funkcionisanje prenosnog sistema električne energije propisuje način priključenja svih korisnika na prenosni sitem.

**U članu 40** vrši se izmjena člana 116 važećeg zakona, na način da seuvodi novi način dugoročnog i srednjoročnog planiranja razvoja distributivnog sistema. Višegodišnje iskustvo u primjeni odgovarajućih odredbi važećeg zakona, ukazalo je da je potrebno prilagoditi postojeće zakonsko rješenje kako bi se podstakla pravovremena izrada kvalitetnih planskih dokumenata uvažavajući trajanja regulatornih perioda, kao i moguću potrebu za njihovim ažuriranjem. Ostale izmjene predviđene ovim članom su posledica usklađivanja sa izmjenama predviđenim ovim zakonom.

**U članu 41** vrši se izmjena člana 122 važećeg zakona, na način da se pravilima za funkcionisanje distributivnog sistema električne energije, između ostalog, propisuje i način priključenja svih korisnika na prenosni sitem.

**U članu 42** vrši se izmjena člana 124 važećeg zakona na način da se precizira da pored bilateralnog i balansnog tržišta, organizovano tržište električne energije obuhvata i berzansko tržište. Takođe, kao učesnici na tržištu električne energije prepoznati su berza, operator zatvorenog distributivnog sistema i drugi subjekti koji su privremeno priključeni na prenosni ili distributivni sistem za potrebe funkcionalnog ispitivanja. Nadalje, propisano je koji učesnici imaju obavezu da operatoru tržišta plaćaju naknadu koju utvrđuje Agencija.

**U članu 43** vrši se izmjena člana 125 važećeg zakona, kojom se propisuje da operatori sistema ne mogu svoju balansnu odgovornost prenijeti na druge balansno odgovorne subjekte

**U članu 44** vrši se izmjena člana 126 važećeg zakona, kojom se obaveza dostavljanja podataka neophodnih za količinski obračun odstupanja, osim operatoru prenosnog sistema, propisuje i drugim operatorima sistema.

**U članu 45** vrši se brisanje stava 5 u članu 127 važećeg zakona, jer su uslovi pod kojima se učesnik na tržištu može isključiti sa tržišta električne energije propisani članom 47 ovog zakona.

**U članu 46** vrši se izmjena člana 129 važećeg zakona, na način što se proširuje nadležnost operatora tržišta električne energije, definišu sredstva obezbjeđenja za plaćanje naknade operatoru tržišta, sredstva koja ne predstavljaju prihod operatora tržišta, kao i način dostavljanja podataka vezanih za tržište električne energije.

**U članu 47** dodaju se dva nova člana 129 a i 129b. Članom 129a utvrđuju se uslovi pod kojima učesnik na tržištu električne energije može biti isključen sa tog tržišta, kao i način pravne zaštite učesnika na tržištu u slučaju njegovog isključenja. Članom 129b utvrđuju se obaveze Berze električne energije i propisuje osnov za donošenje pravila kojima će se utvrditi postupci, principi i standardi za funkcionisanje organozovanog berzanskog tržišta.

**U članu 48** vrši se izmjena člana 130 važećeg zakona, u cilju preciziranja sadržaja tržišnih pravila.

**U članu 49** vrši se izmjena člana 134 važećeg zakona, na način da operator distributivnog sistema ne može odbiti pristup sistemu usljed nedostatka kapaciteta.

**U članu 50** vrši se izmjena člana 135 važećeg zakona, kojom se propisuje da organ državne uprave koji imenuje i predlaže članove organa upravljanja operatora prenosnog sistema ne smije predlagati članove organa upravljanja energetskih subjekata koji obavljaju djelatnost proizvodnje i/ili snabdijevanja električnom energijom, kako bi se obezbijedila potpuna nezavisnost operatora prenosnog sistema.

**U članu 51** vrši se izmjena člana 138 važećeg zakona, u skladu sa Direktivom 2009/72/EZ.

**U čl. 52** i **53** vrše se izmjene čl. 142 i 145 važećeg zakona, koje su posljedica izmjena u članu 7 važećeg zakona.

**U članu 54** dodaje se novi član 152a kojim se utvrđuju obaveze operatora izolovanog postrojenja za TPG, kao i prava kupca i obaveze Agencije u vezi sa preispitivanjem medologije i cijena utvrđenih od strane operatora izolovanog postrojenja za TPG.

**U članu 55** vrši se izmjena člana 163 važećeg zakona, zbog usklađivanja sa Direktivom 2009/73/EZ.

**U članu 56** vrše se izmjene čl. 175 do 180 važećeg zakona, zbog eliminisanja složenog i dugotrajnog postupka priključenja objekta korisnika na prenosni i distributivni sistem, koji je prepoznat u Izvještaju Svjetske banke o poslovanju (Doing Business).

Prema predloženom konceptu, operatori sistema na zahtjev investitora zaključuju ugovor o međusobnim pravima i obavezama o izgradnji priključka i priključenju, a nakon ispunjenja ugovorenih obaveza, korisnik zaključuje ugovor o snabdijevanju sa izabranim snabdjevačem, a operatori sistema zaključuju ugovor o korišćenju prenosnog ili distributivnog sistema sa snabdjevačem kojeg izabere korisnik. Nadalje, uređuje se i pitanje naknade za priključenje koja se po važećem zakonu sastoji iz dijela za izvodjenje priključka na sistem i dijela za stvaranje tehničkih uslova u sistemu. Po novom konceptu plaća se jedna naknada za priključnu snagu, čija visina zavisi od priključne snage a koja se utvrđuje metodologijom Agencije.

**U članu 57** briše se član 181 zbog promijenjenog koncepta plaćanja naknade za priključenje.

**U članu 58** vrše se izmjene čl. 182 do 185 važećeg zakona, na način što je propisana obaveza zaključivanja ugovora o snabdijevanju između snabdjevača i krajnjeg kupca nakon obavještavanja nadležnog operatora sistema da je krajnji kupac ispunio ugovorne obaveze koje se odnose na priključenje. Nakon prijavljivanja ovog ugovora od strane snabdijevača nadležni operator sistema dužan je da priključi objekat krajnjeg kupca na prenosni ili distributivni sistem u utvrđenom roku.

Takođe, propisani su uslovi koje je neophodno ispuniti za privremeno priključenje objekata na prenosni ili distributivni sistem i eliminisana ograničenja za priključenje objekta korisnika, u slučajevima kada investitor o svom trošku gradi infrastrukturu potrebnu za priključenje, kao i otkup izgrađene infrastrukture.

**U čl. 59** i **60** vrše se izmjene čl. 186 i 187 važećeg zakona, na način što se propisuje obaveza operatora sistema da izvrši otkup energetske infrastrukture koja je u svojini korisnika. Nadalje, propisana je obaveza korisnika sistema – vlasnika infrastrukture da radi obezbjeđenja nesmetanih tokova električne energije operatorima sistema omogući korišćenje opreme koja je potrebna za funkcionisanje prenosnog ili distributivnog sistema i da održava tu infrastrukturu u funkcionalnom stanju, a u slučaju pokrenute inicijative za otkup infrastrukture ili rješenja o garantovanju prava na otkup u skladu sa zakonom, omogući operatoru sistema priključenje novih korisnika ukoliko za to postoje kapaciteti.

**U članu 61** vrši se izmjena člana 196 važećeg zakona, na način da se utvrđuje obaveza snabdijevača posljednjeg izbora i ranjivih kupaca da vodi evidencije o fakturisanoj realizaciji i naplati električne energije ili gasa pojedinačno za sve grupe kupaca i iste stavi na uvid po zahtjevu nadležnog organa.

**U članu 62** vrši se izmjena člana 204 važećeg zakona, na način da se precizira pod kojim uslovima krajnji kupac ima pravo na otklanjanje tehničkih i drugih smetnji u isporuci energije od strane nadležnog energetskog subjekta.

**U članu 63** vrši se izmjena člana 205 važećeg zakona, na način što snabdjevač ne obračunava i ne naplaćuje krajnjem kupcu naknadu za rad operatora tržišta i naknadu za pomoćne usluge.

**U članu 64** vrši se izmjena člana 206 važećeg zakona, na način da se utvrđuje obaveza snabdjevača i krajnjeg kupca da zaključe ugovor o snabdijevanju, i dopunjuje sadržaj ovog ugovora.

**U članu 65** vrši se dopuna člana 209 važećeg zakona, na način da se propisuje obaveza nadležnom organu lokalne uprave da izdaje dozvolu za obavljanje djelatnosti iz oblasti toplotne energije.

**U članu 66** vrši se dopuna člana 211 važećeg zakona, na način da se propisuje obaveza nadležnom organu jedinice lokalne uprave propisuje uslove za obavljanje djelatnosti proizvodnje, distribucije i snabdijevanja toplotnom energijom za daljinsko grijanje i/ili hlađenje.

**U članu 67** vrši se izmjena člana 222 važećeg zakona, iz razloga usklađivanja sa izvršenim izmjenama u ovom zakonu, a koje se odnose na priključenje.

**U članu 68** vrši se izmjena člana 229 važećeg zakona, na način da se proširuju ovlašćenja elektroenergetskog i termoenergetskog inspektora u vršenju nadzora.

**U čl. 69, 70 i 71** vrši se izmjena čl. 231 i 232 i dodaje novi član 231a u dijelu koji se odnosi na kaznene odredbe, radi njihovog usaglašavanja sa materijalnim odredbama zakona koje se mijenjaju.

**U članu 72** dodaje se novi član 234a kojim se propisuje da se ograničenje utvrđeno članom 3 ovog zakona, ne primjenjuje na investicije odobrene prije njegovog stupanja na snagu. Takođe, utvrđuje se rok za zaključenje ugovora kojim se regulišu međusobna prava i obaveze na mjestu razgraničenja odgovornosti između operatora prenosnog i distributivnog sistema električne energije.

**U čl. 73 i 74** dodaju se dva nova člana 235a i 235b kojima se utvrđuju rokovi za donošenje propisa na osnovu ovlašćenja iz ovog zakona, kao i rok za primjenu pravila o garancijama porijekla.

**U čl. 75 i 76** dodaju se dva nova člana, 241a i 241b kojima se utvrđuje rok u kojem operator tržišta preuzima poslove Agencije na izdavanju garancija porijekla, kao i obaveza Agencije da sredstva prikupljena za nabavku softverske aplikacije za vođenje registra garancija porijekla, prenese operatoru tržišta u roku od 15 dana od dana preuzimanja ovih poslova.

**U članu 77** dodaje se novi član 246a, kojim se utvrđuju rok i uslovi pod kojima je krajnji kupac, koji je priključen na prenosni ili distributivni sistem bez saglasnosti za priklučenje dužan da sa snabdijevačem zaključi ugovor o snabdijevanju.

**U članu 78** vrši se izmjena člana 248 važećeg zakona, na način da se utvrđuje status kupaca koji nemaju zaključen ugovor o snabdijevanju kao i rok u kojem su dužni da zaključe taj ugovor.

**U članu 79** vrši se izmjenačlana 249 važećeg zakona, iz razloga što je odredba neprimjenljiva, odnosno snabdjevač iz člana 248 stav 4 Zakonavažećeg zakona nije posebno pravno lice, pa ne sačinjava odvojene finasijske iskaze u kojima bi bio iskazan profit, a bilansi operatora prenosa i distribucije ne sadrže podatak o stopi povrata.

**U članu 80** vrši se izmjena člana 251važećeg zakona, kao posledica izmjene predviđene članom 29 ovog zakona.

**U članu 81** predviđen je rok za stupanje na snagu ovog zakona.

**V PROCJENA FINANSIJSKIH SREDSTAVA ZA SPROVOĐENJE ZAKONA**

Za sprovođenje ovog zakona nije potrebno obezbijediti dodatna finansijska sredstva iz budžeta Crne Gore.

**OBRAZAC**

|  |  |
| --- | --- |
| **IZVJEŠTAJ O SPROVEDENOJ ANALIZI PROCJENE UTICAJA PROPISA** | |
| **PREDLAGAČ** | **MINISTARSTVO EKONOMIJE** |
| **NAZIV PROPISA** | **Predlog zakona o izmjenama i dopunama Zakona o energetici** |
| **1. Definisanje problema**   * **Koje probleme treba da riješi predloženi akt?** * **Koji su uzroci problema?** * **Koje su posljedice problema?** * **Koji su subjekti oštećeni, na koji način i u kojoj mjeri?** * **Kako bi problem evoluirao bez promjene propisa (“status quo” opcija)?** | |
| * Predlog zakona o izmjenama i dopunama Zakona o energetici treba da riješi sljedeće probleme:   + - Složeni i dugotrajni postupak priključenja objekta korisnika na prenosni i distributivni sistem, koji je prepoznat u Izvještaju Svjetske banke o poslovanju (Doing Business); * Postojanje ograničenja u uslovima pod kojima se investitoru, budućem korisniku sistema, odobrava da o svom trošku izgradi infrastrukturu potrebnu za priključenje njegovog objekta na elektroenergetski sistem;   + - Nepostojanje dovoljno preciznog zakonskog okvira za berzanski oblik trgovanja električnom energijom na organizovanom tržištu električne energije u Crnoj Gori;     - Nedovoljna usklađenost postupka izdavanja, prenošenja, iskorišćenja, povlačenja i razmjene garancija porijekla sa pravilima evropskog udruženja organizacija koje izdaju garancije porijekla; * Nedovoljno preciziran zakonski okvir za obavljanje energetskih djelatnosti u oblasti gasa; * Nedovoljno preciziran zakonski okvir za obavljanje energetskih djelatnosti u oblasti toplotne energije; * Nedovoljno podsticajni uslovi za proizvodnju električne energije iz obnovljivih izvora ili visokoefikasne kogeneracije za sopstvene potrebe. * Problemi proizilaze iz činjenice da važećim Zakonom o energetici („Službeni list CG“, br. 5/16 i 51/17) nijesu u potpunosti i na odgovarajući način data rješenja za navedena pitanja. * Posljedice problema su: usporavanje i otežavanje priključenja objekata na prenosni i distributivni sistem; postojanje mogućnosti da se u određenim slučajevima ne odobri investitoru da o svom trošku izgradi infrastrukturu potrebnu za priključenje njegovog objekta na elektroenergetski sistem; nemogućnost funkcionisanja organizovanog berzanskog tržišta električne energije; nemogućnost razmjene garancija porijekla u okviru evropskog udruženja organizacija koje izdaju garancije porijekla; nepotpuno uređeno funkcionisanje budućeg tržišta gasa; nepotpuno uređeno funkcionisanje tržišta toplotne energije; nedovoljna proizvodnja električne energije iz obnovljivih izvora i visokoefikasne kogeneracije za sopstvene potrebe u odnosu na raspoloživi potencijal. * Oštećeni su: korisnici sistema, odnosno fizička i pravna lica koja isporučuju u sistem ili iz njega preuzimaju električnu energiju, zbog složenog i dugotrajnog postupka priključenja objekta korisnika na prenosni i distributivni sistem i ograničenja za priključenje objekata budućih korisnika sistema; berza električne energije i učesnici na berzi zbog otežanog funkcionisanja organizovanog berzanskog tržišta električne energije; proizvođači električne energije iz obnovljivih izvora i visokoefikasne kogeneracije za koju se izdaje garancija porijekla, kao i drugi korisnici garancija porijekla, zbog nemogućnosti trgovine garancijama porijekla. Takođe, mogu biti oštećeni i energetski subjekti koji će obavljati djelatnosti iz oblasti gasa, zbog nepotpuno uređenog funkcionisanja tržišta gasa. Pored navedenog, oštećeni su organi jedinica lokalne samouprave jer obim njihovih ovlašćenja i obaveza nije u potpunosti utvrđen u odnosu na djelatnosti iz oblasti toplotne energije, kao i energetski subjekti koji obavljaju djelatnosti iz oblasti toplotne energije. Nadalje, oštećeni su i krajnji kupci koji proizvode električnu energiju iz obnovljivih izvora ili visokoefikasne kogeneracije za sopstvene potrebe, zbog utvrđene maksimalne instalisane snage proizvodnih postrojenja za koju imaju pravo na razmjenu električne energije. * Kako navedeni problemi ne bi u narednom periodu bili izraženi u još većoj mjeri, neophodno je donijeti predloženi propis. | |
| **2. Ciljevi**   * **Koji ciljevi se postižu predloženim propisom?** * **Navesti usklađenost ovih ciljeva sa postojećim strategijama ili programima Vlade, ako je primjenljivo.** | |
| * Predloženim propisom postižu se sljedeći ciljevi: * pojednostavljenje i skraćenje postupka priključenja objekta korisnika na elektoenergetski sistem, kao i eliminisanje ograničenja za priključenje objekta korisnika, u slučajevima kada investitor o svom trošku gradi infrastrukturu potrebnu za priključenje; * precizira se zakonski okvir za berzanski oblik trgovanja električnom energijom na organizovanom tržištu električne energije u Crnoj Gori; * usklađuje se postupak izdavanja, prenošenja, iskorišćenja, povlačenja i razmjene garancija porijekla sa pravilima evropskog udruženja organizacija koje izdaju garancije porijekla; * precizira se zakonski okvir za obavljanje energetskih djelatnosti u oblasti gasa; * precizira se zakonski okvir za obavljanje energetskih djelatnosti u toplotne energije; * propisuju se uslovi koji će doprinijeti većem obimu proizvodnje električne energije iz obnovljivih izvora ili visokoefikasne kogeneracije za sopstvene potrebe. * Navedeni ciljevi su u potpunosti usklađeni sa strateškim dokumentima: Energetska politika Crne Gore do 2030. godine i Strategija razvoja energetike Crne Gore do 2030. godine. | |
| **3. Opcije**   * **Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa).** * **Obrazložiti preferiranu opciju?** | |
| * Problemi se mogu riješiti i ispuniti postavljeni ciljevi isključivo donošenjem predloženog propisa, iz već navedenih razloga. | |
| **4. Analiza uticaja**   * **Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne.** * **Koje troškove će primjena propisa izazvati građanima i privredi (naročito malim i srednjim preduzećima)** * **Da li pozitivne posljedice donošenja propisa opravdavaju troškove koje će on stvoriti,** * **Da li se propisom podržava stvaranje novih privrednih subjekata na tržištu i tržišna konkurencija;** * **Uključiti procjenu administrativnih opterećenja i biznis barijera.** | |
| * Rješenja u propisu će pozitivno uticati na:   + - korisnike elektroenergetskog sistema, na način da će se postići pojednostavljenje i skraćenje postupka priključenja objekta korisnika na elektoenergetski sistem, kao i eliminisanje ograničenja za priključenje objekta korisnika, u slučajevima kada investitor o svom trošku gradi infrastrukturu potrebnu za priključenje;     - berzu električne energije i učesnike na berzi, na način da će se omogućiti nesmetano funkcionisanje organizovanog berzanskog tržišta električne energije;     - proizvođače električne energije iz obnovljivih izvora i visokoefikasne kogeneracije za koju se izdaje garancija porijekla, kao i druge korisnike garancija porijekla, jer će omogućiti trgovinu garancijama porijekla;     - energetske subjekte koji će obavljati djelatnosti iz oblasti gasa, na način da će se precizirati uslovi za obavljanje njihovih djelatnosti;     - organe jedinica lokalne samouprave jer će se potpunije utvrditi obim njihovih ovlašćenja i obaveza u odnosu na djelatnosti iz oblasti toplotne energije, kao i na energetske subjekte koji obavljaju djelatnosti iz oblasti toplotne energije jer će biti upotpunjen zakonski okvir za obavljanje njihovih djelatnosti;     - krajnjeg kupca koji proizvodi električnu energiju iz obnovljivih izvora ili visokoefikasne kogeneracije za sopstvene potrebe jer se, između ostalog, propisuje da takav kupac ima pravo na razmjenu električne energije koju predaje u sistem i preuzima iz distributivnog sistema pod uslovom da instalisana snaga njegovog proizvodnog postrojenja ne prelazi vrijednost njegove priključne snage, a što je za tog krajnjeg kupca povoljnije u odnosu na ograničenje utvrđeno važećim Zakonom o energetici.   Ne očekuju se negativni uticaji primjene ovog propisa.   * Primjena propisa će izazvati troškove korisnicima registra garancija porijekla. * Pozitivne posljedice donošenja propisa opravdavaju troškove koje će on stvoriti. * Predloženim propisom podržava se stvaranje novih privrednih subjekata na tržištu i tržišna konkurencija pojednostavljenjem i skraćenjem postupka priključenja objekata korisnika na elektoenergetski sistem, eliminisanjem ograničenja za priključenje objekata korisnika u slučajevima kada investitor o svom trošku gradi infrastrukturu za priključenje, kao i stvaranjem uslova za nesmetano funkcionisanje berzanskog tržišta električne energije. * Ovaj propis neće izazvati administrativna opterećenja, niti će stvoriti biznis barijere. | |
| **5. Procjena fiskalnog uticaja**   * **Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu?;** * **Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti;** * **Da li implementacijom propisa proizilaze međunarodne finansijske obaveze? Obrazložiti;** * **Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskalnu godinu?;** * **Da li je usvajanjem propisa predviđeno donošenje podzakonskih akata iz kojih će proisteći finansijske obaveze?;** * **Da li će se implementacijom propisa ostvariti prihod za budžet Crne Gore?;** * **Obrazložiti metodologiju koja je korišćena prilikom obračuna finansijskih izdataka/prihoda;** * **Da li su postojali problemi u preciznom obračunu finansijskih izdataka/prihoda? Obrazložiti;** * **Da li su postojale sugestije Ministarstva finansija na nacrt/predlog propisa?;** * **Da li su dobijene primjedbe implementirane u tekst propisa? Obrazložiti.** | |
| * Za implementaciju propisa nije potrebno obezbjeđenje finansijskih sredstava iz budžeta Crne Gore. | |
| **6.** K**onsultacije zainteresovanih strana**   * **Naznačiti da li je korišćena eksterna ekspertiza i ako da, kako;** * **Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije);** * **Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni, Obrazložiti** | |
| * Prilikom izrade predloženog propisa izvršene su konsultacije sa predstavnicima sljedećih zainteresovanih strana: Ministarstvo održivog razvoja i turizma, Regulatorna agencija za energetiku, Crnogorski elektroprenosni sistem AD, Crnogorski elektrodistributivni sistem DOO, Crnogorski operator tržišta električne energije DOO, Elektroprivreda Crne Gore AD i Berza električne energije DOO. | |
| **7. Monitoring i evaluacija**   * **Koje su potencijalne prepreke za implementaciju propisa?** * **Koje će mjere biti preduzete tokom primjene propisa da bi se ispunili ciljevi?** * **Koji su glavni indikatori prema kojima će se mjeriti ispunjenje ciljeva?** * **Ko će biti zadužen za sprovođenje monitoringa i evaluacije primjene propisa?** | |
| * Smatramo da ne postoje potencijalne prepreke za implementaciju predloženog propisa. * Nije potrebno preduzimati neke posebne mjere da bi se ispunili ciljevi. * Indikatori prema kojima će se mjeriti ispunjenje ciljeva su: pozicija Crne Gore u Izvještaju Svjetske banke o poslovanju (Doing Business), broj korisnika registra garancija porijekla, broj izgrađenih objekata za proizvodnju električne energije iz obnovljivih izvora ili visokoefikasne kogeneracije za sopstvene potrebe. * Ministarstvo ekonomije će biti zaduženo za sprovođenje monitoringa i evaluacije primjene ovog propisa. | |

Podgorica, 2.03.2020.godine **M I N I S T A R K A**

Dragica Sekulić